CELEX: 22017D2445
Language: el
Date: 2017-11-20 00:00:00
Title: Σύσταση αριθ. 1/2017 του συμβουλίου σύνδεσης ΕΕ–Γεωργίας, της 20ής Νοεμβρίου 2017, για την έγκριση της ατζέντας σύνδεσης ΕΕ–Γεωργίας [2017/2445]

23.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/65
            
         ΣΫΣΤΑΣΗ αριθ. 1/2017 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ–ΓΕΩΡΓΊΑΣ
   της 20ής Νοεμβρίου 2017
   για την έγκριση της ατζέντας σύνδεσης ΕΕ–Γεωργίας [2017/2445]
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΓΕΩΡΓΙΑΣ,
   Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης, και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου,
   Εκτιμώντας τα ακόλουθα:
   
               (1)
            
            
               Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1) («η συμφωνία») υπεγράφη στις 27 Ιουνίου 2014 και ετέθη σε ισχύ την 1η Ιουλίου 2016.
            
         
               (2)
            
            
               Σύμφωνα με το άρθρο 406 παράγραφος 1 της συμφωνίας σύνδεσης το Συμβούλιο Σύνδεσης εξουσιοδοτείται να εκδίδει τις συστάσεις για την επίτευξη των στόχων της συμφωνίας.
            
         
               (3)
            
            
               Σύμφωνα με το άρθρο 420 παράγραφος 1 της συμφωνίας, τα μέρη λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και διασφαλίζουν την επίτευξη των στόχων που περιέχονται σε αυτήν.
            
         
               (4)
            
            
               Στην αναθεώρηση της Ευρωπαϊκής Πολιτικής Γειτονίας προτάθηκε η έναρξη μιας νέας φάσης συνεργασίας με τους εταίρους, η οποία θα δώσει τη δυνατότητα για μεγαλύτερη οικειοποίηση και από τις δύο πλευρές.
            
         
               (5)
            
            
               Η Ένωση και η Γεωργία επιθυμούν να εδραιώσουν την εταιρική σχέση τους μέσω συμφωνίας σχετικά με ένα σύνολο προτεραιοτήτων για την περίοδο 2017-2020, με σκοπό τη στήριξη και την ενίσχυση της ανθεκτικότητας και της σταθερότητας της Γεωργίας, ενώ παράλληλα επιδιώκουν τη στενότερη πολιτική σύνδεση και τη βαθύτερη οικονομική ολοκλήρωση.
            
         
               (6)
            
            
               Τα μέρη της συμφωνίας κατέληξαν, ως εκ τούτου, σε συμφωνία επί του κειμένου της ατζέντας σύνδεσης ΕΕ–Γεωργίας, μέσω της οποίας θα υποστηριχθεί η εφαρμογή της συμφωνίας, θέτοντας στο επίκεντρο της συνεργασίας κοινά συμφέροντα που έχουν καθοριστεί και από τις δύο πλευρές,
            
         ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
   Άρθρο 1
   Το συμβούλιο σύνδεσης συνιστά στα μέρη να υλοποιήσουν την ατζέντα σύνδεσης ΕΕ–Γεωργίας που παρατίθεται στο παράρτημα.
   Άρθρο 2
   Η ατζέντα σύνδεσης ΕΕ–Γεωργίας 2017-2020, όπως ορίζεται στο παράρτημα, αντικαθιστά την ατζέντα σύνδεσης ΕΕ–Γεωργίας 2014-2016 που εγκρίθηκε στις 26 Ιουνίου 2014.
   Άρθρο 3
   Η παρούσα σύσταση παράγει αποτελέσματα από την ημερομηνία της έκδοσής της.
   
      Τιφλίδα, 20 Νοεμβρίου 2017.
      
         
            Για το Συμβούλιο Σύνδεσης
         
         
            Ο Πρόεδρος
         
         Giorgi KVIRIKASHVILI
      
   
   
      (1)  ΕΕ L 261 της 30.8.2014, σ. 4.
   
      ΠΑΡΑΡΤΗΜΑ
      
         ΑΤΖΕΝΤΑ ΣΥΝΔΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ KAI ΤΗΣ ΓΕΩΡΓΙΑΣ 2017-2020
      
      
         Περιεχόμενα
      
      
                  1.
               
               Αρχές, μέσα και πόροι για την υλοποίηση της Ατζέντας Σύνδεσης
               69
            
                  2.
               
               Προτεραιότητες της Ατζέντας Σύνδεσης
               70
            
                  2.1
               
               Βασικές προτεραιότητες για δράσεις
               70
            
                  2.2
               
               Δημοκρατία, ανθρώπινα δικαιώματα, χρηστή διακυβέρνηση και ενίσχυση των θεσμών
               72
            Τομέας της δικαιοσύνης
               73
            Επιβολή του νόμου
               74
            Καταπολέμηση της διαφθοράς, μεταρρύθμιση της δημόσιας διοίκησης και δημόσια υπηρεσία
               74
            Κακομεταχείριση και βασανιστήρια
               75
            Ίση μεταχείριση
               76
            Δικαιώματα των παιδιών
               76
            Δικαιώματα συνδικαλιστικών ενώσεων και βασικά πρότυπα εργασίας
               76
            
                  2.3
               
               Εξωτερική πολιτική και πολιτική ασφάλειας
               76
            Τρομοκρατία, μη διάδοση όπλων μαζικής καταστροφής και παράνομες εξαγωγές όπλων
               77
            Ειρηνική διευθέτηση συγκρούσεων
               78
            Διεθνές Ποινικό Δικαστήριο (ΔΠΔ)
               78
            
                  2.4
               
               Δικαιοσύνη, ελευθερία και ασφάλεια
               79
            Προστασία προσωπικών δεδομένων
               79
            Μετανάστευση και άσυλο
               79
            Διαχείριση συνόρων
               80
            Καταπολέμηση του οργανωμένου εγκλήματος
               80
            Καταπολέμηση παράνομων ναρκωτικών
               80
            Νομιμοποίηση εσόδων από παράνομες δραστηριότητες και χρηματοδότηση της τρομοκρατίας
               80
            Συνεργασία κατά την καταπολέμηση της τρομοκρατίας
               81
            Νομική συνεργασία
               81
            
                  2.5
               
               Εμπόριο και συναφή με το εμπόριο θέματα
               81
            Εμπορευματικές συναλλαγές
               81
            Τεχνικοί κανονισμοί, τυποποίηση και σχετική υποδομή
               82
            Υγειονομικά και φυτοϋγειονομικά μέτρα
               82
            Διευκόλυνση των τελωνειακών διαδικασιών και των εμπορικών συναλλαγών
               82
            Κανόνες καταγωγής
               83
            Εγκατάσταση, εμπόριο υπηρεσιών και ηλεκτρονικό εμπόριο
               83
            Τρέχουσες πληρωμές και κυκλοφορία κεφαλαίων
               83
            Δημόσιες Συμβάσεις
               84
            Δικαιώματα διανοητικής ιδιοκτησίας (ΔΔΙ)
               84
            Ανταγωνισμός
               84
            Διαφάνεια
               84
            Εμπόριο και βιώσιμη ανάπτυξη
               85
            
                  2.6
               
               Οικονομική ανάπτυξη και ευκαιρίες της αγοράς
               85
            Γεωργία και αγροτική ανάπτυξη
               85
            Δημόσιος εσωτερικός δημοσιονομικός έλεγχος και εξωτερικός έλεγχος
               86
            Φορολογία
               86
            Στατιστικές
               86
            Πολιτική καταναλωτών
               87
            Εταιρικό δίκαιο, λογιστική και λογιστικός έλεγχος και εταιρική διακυβέρνηση
               87
            Χρηματοπιστωτικές υπηρεσίες
               87
            Βιομηχανική πολιτική και πολιτική στον τομέα των επιχειρήσεων και εξορυκτική βιομηχανία
               88
            Τουρισμός
               88
            Απασχόληση, κοινωνική πολιτική και ισότητα ευκαιριών
               88
            Συνεργασία στον τομέα της ψηφιακής οικονομίας και κοινωνίας
               89
            Αλιεία και θαλάσσια πολιτική
               89
            Δημόσια υγεία
               89
            
                  2.7
               
               Συνδεσιμότητα, ενεργειακή απόδοση, περιβάλλον, δράση για το κλίμα και πολιτική Προστασία
               90
            Μεταφορές
               90
            Συνεργασία στον τομέα της ενέργειας
               90
            Περιβάλλον
               91
            Κλιματική αλλαγή
               91
            Πολιτική προστασία4
               92
            
                  2.8
               
               Κινητικότητα και διαπροσωπικές επαφές
               92
            Συνεργασία στους τομείς της έρευνας, της τεχνολογικής ανάπτυξης και της καινοτομίας
               92
            Εκπαίδευση, κατάρτιση και νεολαία
               93
            Συνεργασία στον τομέα του πολιτισμού
               93
            Συνεργασία στον τομέα των οπτικοακουστικών μέσων και των μέσων ενημέρωσης
               93
            Περιφερειακή ανάπτυξη και συνεργασία σε περιφερειακό επίπεδο
               94
            Συμμετοχή σε οργανισμούς και προγράμματα της ΕΕ
               94
            Ενημέρωση του κοινού και προβολή
               94
            
         Ατζέντα σύνδεσης μεταξύ της Ευρωπαϊκής Ένωσης και της Γεωργίας 2017-2020
      
      Στις 27 Ιουνίου 2014, η Ευρωπαϊκή Ένωση, τα κράτη μέλη της και η Γεωργία («τα μέρη») υπέγραψαν μια φιλόδοξη και καινοτόμο Συμφωνία Σύνδεσης (ΣΣ), μεταξύ άλλων σχετικά με μια εκτενή και ολοκληρωμένη ζώνη ελεύθερων συναλλαγών (ΕΟΖΕΣ). Η συμφωνία περιλαμβάνει δεσμευτικές διατάξεις βασισμένες σε κανόνες, και προβλέπει ενισχυμένη συνεργασία, πηγαίνοντας πέρα απ' όσα προβλέπονται σε παραδοσιακές συμφωνίες και καλύπτοντας όλους τους τομείς ενδιαφέροντος. Μετά την ολοκλήρωση της διαδικασίας επικύρωσης, η πλήρης εφαρμογή της Συμφωνίας Σύνδεσης ξεκίνησε την 1η Ιουλίου 2016.
      Στις 26 Ιουνίου 2014, η ΕΕ και η Γεωργία ενέκριναν Ατζέντα Σύνδεσης, η οποία θα προετοιμάσει και θα διευκολύνει την υλοποίηση της Συμφωνίας Σύνδεσης. Η Ατζέντα παρέχει ένα πλαίσιο για τον προσδιορισμό προτεραιοτήτων κοινής δράσης για την περίοδο 2014-2016, για να επιτευχθούν οι στόχοι της πολιτικής σύνδεσης και της οικονομικής ολοκλήρωσης που καθορίζει η Συμφωνία Σύνδεσης.
      Το παρόν έγγραφο επικαιροποιεί και αναπροσαρμόζει τα σημεία εστίασης της Ατζέντας Σύνδεσης 2014-2016 και θέτει νέες προτεραιότητες για κοινή δράση κατά την περίοδο 2017-2020. Κάνει διάκριση μεταξύ βραχυπρόθεσμων προτεραιοτήτων (οι οποίες θα πρέπει να επιτευχθούν ή για τις οποίες θα πρέπει να σημειωθεί σημαντική πρόοδος έως το τέλος του 2018) και μεσοπρόθεσμων προτεραιοτήτων (οι οποίες θα πρέπει να επιτευχθούν ή για τις οποίες θα πρέπει να σημειωθεί σημαντική πρόοδος έως το τέλος του 2020).
      Το γεγονός ότι η Ατζέντα Σύνδεσης εστιάζει σε περιορισμένο αριθμό προτεραιοτήτων δεν επηρεάζει το πεδίο ή την εντολή του διαλόγου που ήδη διεξάγεται στο πλαίσιο άλλων σχετικών συμφωνιών ή στο πλαίσιο του πολυμερούς σκέλους της Ανατολικής Εταιρικής Σχέσης. Επίσης δεν προδικάζει την υλοποίηση των δεσμεύσεων που αναλήφθηκαν στο πλαίσιο της ΣΣ/ΕΟΖΕΣ από την έναρξη ισχύος της την 1η Ιουλίου 2016.
      Επιπλέον, η δυνατότητα μετακίνησης χωρίς βίζα προς τις χώρες του Σένγκεν (1) για Γεωργιανούς πολίτες που έχουν βιομετρικό διαβατήριο τέθηκε σε ισχύ στις 28 Μαρτίου 2017, με στόχο την ουσιαστική ενίσχυση της κινητικότητας και των επαφών μεταξύ των πολιτών των δύο πλευρών, σε ένα ασφαλές και καλώς διοικούμενο περιβάλλον, αποτελεί θεμελιώδες στοιχείο στο οποίο βασίζονται η πολιτική σύνδεση και η οικονομική ολοκλήρωση της Γεωργίας με την Ευρωπαϊκή Ένωση, όπως προβλέπει η Συμφωνία Σύνδεσης. Η ΕΕ αναγνωρίζει το επίτευγμα της Γεωργίας όσον αφορά την εκπλήρωση όλων των απαιτούμενων κριτηρίων αναφοράς του σχεδίου δράσης για την ελευθέρωση του καθεστώτος των θεωρήσεων, που οδήγησε στην έκδοση της τέταρτης και τελευταίας έκθεσης προόδου από την Επιτροπή στις 18 Δεκεμβρίου 2015. Η παρούσα επικαιροποιημένη Ατζέντα Σύνδεσης έχει επίσης ως στόχο να παρακολουθεί και να ενθαρρύνει περαιτέρω βιώσιμα αποτελέσματα σε όλα τα συναφή με το ΣΔΕΚΘ πεδία, εξασφαλίζοντας έτσι συνεχή εκπλήρωση όλων των κριτηρίων αξιολόγησης του ΣΔΕΚΘ όπως επιβάλλει ο αναθεωρημένος μηχανισμός αναστολής της απαλλαγής από την υποχρέωση θεώρησης.
      1.   Αρχές, μέσα και πόροι για την υλοποίηση της Ατζέντας Σύνδεσης
      
      Οι ακόλουθες κοινές αρχές θα κατευθύνουν την υλοποίηση της Ατζέντας Σύνδεσης:
      
                  —
               
               
                  Οι δράσεις που αναλαμβάνονται μέσω της Ατζέντας Σύνδεσης θα πρέπει να εφαρμόζονται σε πλήρη συμμόρφωση με τη ΣΣ/ΕΟΖΕΣ, περιλαμβανομένου του προοιμίου της.
               
            
                  —
               
               
                  Οι προτεραιότητες της Ατζέντας Σύνδεσης συμπληρώνουν τις αρμοδιότητες της ΕΕ και της Γεωργίας για την πλήρη υλοποίηση των διατάξεων της Συμφωνίας Σύνδεσης ΕΕ-Γεωργίας, δεδομένου ότι αυτή έχει πλέον τεθεί σε πλήρη ισχύ.
               
            
                  —
               
               
                  Η Ατζέντα Σύνδεσης θα πρέπει να εφαρμόζεται με πλήρη σεβασμό των αρχών της διαφάνειας, της υποχρέωσης λογοδοσίας και του μη αποκλεισμού.
               
            
                  —
               
               
                  Η Ατζέντα Σύνδεσης προϋποθέτει τη δέσμευση αμφοτέρων των μερών ως προς την υλοποίησή της.
               
            
                  —
               
               
                  Η Ατζέντα Σύνδεσης αποσκοπεί στην επίτευξη απτών και καθορισμένων αποτελεσμάτων μέσω της σταδιακής υλοποίησης πρακτικών μέτρων.
               
            
                  —
               
               
                  Τα μέρη αναγνωρίζουν τη σημασία της στήριξης των συμφωνημένων προτεραιοτήτων με κατάλληλα και επαρκή πολιτικά, τεχνικά και χρηματοοικονομικά μέσα. Και
               
            
                  —
               
               
                  Η υλοποίηση της Ατζέντας Σύνδεσης θα αποτελεί αντικείμενο ετήσιων εκθέσεων, παρακολούθησης και αξιολόγησης. Θα εξετάζεται η σημειωθείσα πρόοδος, μεταξύ άλλων στο πλαίσιο των θεσμικών δομών που προβλέπονται στη Συμφωνία Σύνδεσης. Επίσης, η κοινωνία των πολιτών θα ενθαρρυνθεί να εστιάσει στην Ατζέντα Σύνδεσης τις δραστηριότητες παρακολούθησης που διενεργεί.
               
            
                  —
               
               
                  Η Ευρωπαϊκή Ένωση θα στηρίξει τη Γεωργία στην υλοποίηση των στόχων και προτεραιοτήτων που καθορίζει η Ατζέντα Σύνδεσης, χρησιμοποιώντας όλες τις πηγές στήριξης που διαθέτει η ΕΕ, καθώς και παρέχοντας εμπειρογνωμοσύνη και συμβουλές, βέλτιστες πρακτικές και τεχνογνωσία, ανταλλάσσοντας πληροφορίες, στηρίζοντας τη δημιουργία ικανοτήτων και τη θεσμική ενίσχυση και αναπτύσσοντας νέα μέσα συνδρομής. Τονίζει ότι η συνδρομή της ΕΕ δεσμεύεται από κοινώς συμφωνημένες προϋποθέσεις σχετικές με την πρόοδο των μεταρρυθμίσεων. Επίσης, θα ενθαρρύνει και θα επιδιώξει συντονισμό της στήριξης από άλλους εταίρους της Γεωργίας. Τα σχετικά χρηματοδοτικά μέσα της ΕΕ θα είναι επίσης διαθέσιμα, ώστε να συμβάλουν στην υλοποίηση της Ατζέντας Σύνδεσης. Ανεξάρτητα από αυτό, η τελευταία δεν συνιστά από μόνη της έγγραφο χρηματοδοτικού προγραμματισμού και δεν υποκαθιστά τις δράσεις προγραμματισμού ή διαμόρφωσης που αναλαμβάνουν τα μέρη.
               
            Η στήριξη της ΕΕ θα παρέχεται στο πλαίσιο των γενικών προτεραιοτήτων συνδρομής υπέρ της Γεωργίας, όπως περιγράφονται στο Ενιαίο Πλαίσιο Στήριξης (ΕΠΣ) του Ευρωπαϊκού Μηχανισμού Γειτονίας (ΕΜΓ) και στον πολυκρατικό προγραμματισμό βάσει του ΕΜΓ ως μέρος της συνολικής χρηματοδότησης που είναι διαθέσιμη για τη Γεωργία και με πλήρη σεβασμό των σχετικών κανόνων και διαδικασιών υλοποίησης της εξωτερικής βοήθειας της ΕΕ, προσπαθώντας παράλληλα να λαμβάνει υπόψη τις προτεραιότητες βάσει της Ατζέντας Σύνδεσης.
      Η παρούσα Ατζέντα Σύνδεσης θα εφαρμοστεί από τη στιγμή της έγκρισής της για αρχική περίοδο τεσσάρων ετών, η οποία μπορεί να παραταθεί με αμοιβαία συμφωνία. Μπορεί να τροποποιηθεί ή να επικαιροποιηθεί ανά πάσα στιγμή εάν κριθεί αναγκαίο, κατόπιν συμφωνίας του Συμβουλίου Σύνδεσης ΕΕ-Γεωργίας.
      2.   Προτεραιότητες της Ατζέντας Σύνδεσης
      
      2.1   Βασικές προτεραιότητες για δράσεις
      
      Η ΕΕ και η Γεωργία θεωρούν την υλοποίηση της Συμφωνίας Σύνδεσης και της Ατζέντας Σύνδεσης ως βασική προτεραιότητα για να παγιώσουν και να προαγάγουν κοινές αξίες και αρχές, όπως δήλωσαν η ΕΕ και η Γεωργία.
      Μετά την υπογραφή της Συμφωνίας Σύνδεσης η Γεωργία έχει καταβάλει σημαντικές προσπάθειες και έχει ολοκληρώσει σημαντικές μεταρρυθμίσεις προς την κατεύθυνση της αποτελεσματικής της υλοποίησης. Η ΕΕ αναγνωρίζει την πρόοδο που έχει επιτύχει η Γεωργία προς την περαιτέρω εμβάθυνση της πολιτικής και οικονομικής της ολοκλήρωσης με την ΕΕ.
      Η ΕΕ επιβεβαιώνει τη σταθερή υποστήριξή της στην κυριαρχία και την εδαφική ακεραιότητα της Γεωργίας εντός των διεθνώς αναγνωρισμένων συνόρων της, περιλαμβανομένης της πολιτικής της περί μη αναγνώρισης και περί δεσμεύσεων στη Γεωργία, καθώς και τη σταθερή προσήλωσή της στην ειρήνη, τη σταθερότητα και την επίλυση συγκρούσεων στη Γεωργία· Επιπλέον, αναγνωρίζοντας τη Γεωργία ως παράδειγμα κρατικής και κοινωνιακής ανθεκτικότητας και τον ηγετικό της ρόλο ως ευημερούσας, ειρηνικής και σταθερής δημοκρατίας στην περιοχή, η ΕΕ είναι πρόθυμη να εντείνει τη συνεργασία με τη Γεωργία σε θέματα ασφάλειας, με στόχο να υλοποιήσει τις στρατηγικές της προτεραιότητες στη γειτονία, όπως τονίζεται στη Συνολική Στρατηγική της ΕΕ.
      Στο πλαίσιο αυτό, θα πρέπει να αντιμετωπισθούν ως θέματα προτεραιότητας οι ακόλουθες μεταρρυθμιστικές δράσεις:
      
         Στον τομέα της ενίσχυσης των θεσμών και της χρηστής διακυβέρνησης
      
      
         1/   Ανεξαρτησία του δικαστικού σώματος και των υπηρεσιών επιβολής του νόμου
      
      Να συνεχιστεί η μεταρρύθμιση του τομέα της δικαιοσύνης, ιδίως για να διασφαλισθεί η πλήρης ανεξαρτησία των δικαστών και να ενισχυθούν η λογοδοσία, η αποτελεσματικότητα, η αμεροληψία η ακεραιότητα και ο επαγγελματισμός του δικαστικού συστήματος, με την υλοποίηση βασικών δικαστικών μεταρρυθμίσεων που καλύπτουν, μεταξύ άλλων, το Ανώτατο Συμβούλιο Δικαιοσύνης, την Εισαγγελία, διαφανείς και αξιοκρατικές προσλήψεις, τη λογοδοσία του δικαστικού σώματος, την κατάρτιση των δικαστών, τη θεσμική δομή των δικαστηρίων, ένα αποτελεσματικό ηλεκτρονικό σύστημα διαχείρισης υποθέσεων, τη νομική συνδρομή και τις νομικές υπηρεσίες, την εμπορική δικαιοσύνη και τους εναλλακτικούς μηχανισμούς επίλυσης διαφορών. Να συνεχιστεί η αύξηση της λογοδοσίας και της δημοκρατικής εποπτείας των υπηρεσιών επιβολής του νόμου χωρίς πολιτική ή οποιαδήποτε άλλη αθέμιτη παρέμβαση. Να συνεχιστεί η μεταρρύθμιση του ποινικού κώδικα της Γεωργίας με στόχο τη φιλελευθεροποίηση και τον εκσυγχρονισμό του δικαίου και την πλήρη συμμόρφωση με τα συναφή διεθνή πρότυπα.
      
         2/   Μεταρρύθμιση της δημόσιας διοίκησης και βελτίωση των δημόσιων υπηρεσιών και καταπολέμηση της διαφθοράς
      
      Να συνεχιστεί η μεταρρύθμιση της δημόσιας διοίκησης σύμφωνα με τις Αρχές Δημόσιας Διοίκησης και τον πρόσφατα θεσπισμένο νόμο περί Δημόσιας Διοίκησης, με έμφαση στην υλοποίηση, παρακολούθηση και προώθηση ενός υπεύθυνου, αποδοτικού, αποτελεσματικού και διαφανούς συστήματος δημόσιας διοίκησης όσον αφορά την επιλογή, τις προαγωγές και τις απολύσεις, στην ανάπτυξη αξιοκρατικής και επαγγελματικής δημόσιας διοίκησης και εξειδικευμένης κατάρτισης με βάση τις ανάγκες για δημόσιους υπαλλήλους που εργάζονται σε όλους τους τομείς ή οργανισμούς της δημόσιας διοίκησης, καθώς και σε κρατικές επιχειρήσεις, στην παροχή ποιοτικών δημοσίων υπηρεσιών και στη βελτίωση της διαχείρισης των δημόσιων οικονομικών. Να διασφαλιστεί αποτελεσματική υλοποίηση της εθνικής στρατηγικής καταπολέμησης της διαφθοράς και του σχεδίου δράσης για την πρόληψη, τον εντοπισμό και την αντιμετώπιση της διαφθοράς, ιδίως των πολύπλοκων υποθέσεων διαφθοράς, και επίσης να υλοποιηθεί η επαλήθευση των δηλώσεων περιουσιακών στοιχείων και εισοδήματος όλων των οικείων υπαλλήλων.
      
         3/   Ανθρώπινα δικαιώματα και θεμελιώδεις ελευθερίες
      
      Να συνεχιστεί η αποτελεσματική υλοποίηση του νόμου κατά των διακρίσεων, της εθνικής στρατηγικής και του εθνικού σχεδίου δράσης για τα ανθρώπινα δικαιώματα και να ενισχυθούν η πολυφωνία, η διαφάνεια και η ανεξαρτησία των μέσων ενημέρωσης. Να θεσπιστεί ανεξάρτητος μηχανισμός για τη διερεύνηση ισχυρισμών περί κακομεταχείρισης από όργανα επιβολής του νόμου· να ενισχυθεί η ισότητα των φύλων και να διασφαλισθεί ίση μεταχείριση στον κοινωνικό, πολιτικό και οικονομικό βίο· και να δοθεί ιδιαίτερη προσοχή σε μέτρα για την προστασία των παιδιών από κάθε μορφής βία. Να συνεχιστούν οι μεταρρυθμιστικές προσπάθειες για να διασφαλισθεί υψηλού επιπέδου προστασία προσωπικών δεδομένων.
      
         Στον τομέα της εξωτερικής πολιτικής και πολιτικής ασφαλείας
      
      
         4/   Ειρηνική διευθέτηση συγκρούσεων
      
      Να διατηρηθεί αποτελεσματική συνεργασία μεταξύ της ΕΕ και της Γεωργίας προς διευθέτηση των συγκρούσεων εντός συμφωνημένων πλαισίων· να ενταθούν η αποτελεσματική συνεργασία και ο συντονισμός μεταξύ ΕΕ και Γεωργίας στην επίλυση συγκρούσεων· να διατηρηθεί εποικοδομητική συμμετοχή στις διεθνείς συζητήσεις της Γενεύης, υπό την κοινή προεδρία της ΕΕ, των Ηνωμένων Εθνών και του ΟΑΣΕ, και να διασφαλισθεί η στήριξη προς αυτές· να αξιοποιηθούν οι καλές υπηρεσίες της EUMM Georgia προκειμένου να συμβάλουν στη σταθερότητα, την εξομάλυνση και την οικοδόμηση εμπιστοσύνης· να ληφθούν κατάλληλα μέτρα για να ενθαρρυνθούν το εμπόριο, η ελεύθερη κυκλοφορία και οι οικονομικοί δεσμοί πέραν των διοικητικών συνοριακών γραμμών, περιλαμβανομένης της επανεξέτασης της νομοθεσίας· να προωθηθούν οι επαφές μεταξύ των λαών, η οικοδόμηση εμπιστοσύνης και η συμφιλίωση.
      
         5/   Εντατική συνεργασία στον τομέα της πολιτικής ασφάλειας και άμυνας
      
      Να εμβαθυνθεί ο διμερής διάλογος για ζητήματα ασφάλειας και άμυνας και να αντιμετωπιστούν ζητήματα κοινού ενδιαφέροντος, όπως η τρομοκρατία, το διεθνές οργανωμένο έγκλημα κλπ., και να δρομολογηθεί περαιτέρω συνεργασία· να διευκολυνθεί η συμμετοχή της Γεωργίας σε επιχειρήσεις διαχείρισης κρίσεων της ΕΕ, καθώς και σε δραστηριότητες διαβούλευσης και κατάρτισης στον τομέα της ΚΠΑΑ· να ενεργοποιηθούν διάφορα κοινοτικά μέσα για να στηρίξουν την ανθεκτικότητα και την ανάπτυξη ικανοτήτων στη Γεωργία για την αντιμετώπιση υβριδικών απειλών.
      
         Στον τομέα της οικονομικής ανάπτυξης και των ευκαιριών της αγοράς
      
      
         6/   Να βελτιωθεί το επιχειρηματικό περιβάλλον και η διαχείριση επενδύσεων
      
      Να υλοποιηθούν η στρατηγική για τις μ-με και το αντίστοιχο σχέδιο δράσης για την περίοδο 2016-2017, καθώς και επακόλουθα σχέδια δράσης· να συνεχίσουν να βελτιώνονται το κανονιστικό πλαίσιο, το επιχειρησιακό περιβάλλον και η στήριξη προς τις μ-με· να βελτιωθεί ο διάλογος δημόσιου-ιδιωτικού τομέα, ώστε να εντοπιστούν προτεραιότητες του ιδιωτικού τομέα που χρειάζονται στήριξη διαρθρωτικών οικονομικών μεταρρυθμίσεων. Να στηριχθούν μεταρρυθμίσεις της υποδομής του χρηματοπιστωτικού τομέα· καθιέρωση συστήματος ασφάλισης καταθέσεων, μεταρρύθμιση και νομοθεσία τραπεζικού τομέα, βελτίωση των μητρώων πιστώσεων/ασφαλειών, βελτίωση της υποβολής χρηματοοικονομικών εκθέσεων και του λογιστικού ελέγχου, μέτρα που παρέχουν δυνατότητα ανάπτυξης κεφαλαιαγορών, όπως ανάπτυξη μικροπιστώσεων, μισθώσεων, πρακτόρευσης και ασφάλισης, θέσπιση μηχανισμών εναλλακτικής επίλυσης διαφορών για εμπορικές διαφορές και για την εκτέλεση συμβάσεων.
      
         7/   Γεωργία και αγροτική ανάπτυξη
      
      Να υλοποιηθεί η στρατηγική αγροτικής ανάπτυξης της Γεωργίας για την περίοδο 2017-2020· να στηριχθεί η ανάπτυξη αποτελεσματικών αλυσίδων αξίας, να βελτιωθεί η απασχόληση στις αγροτικές περιοχές και να στηριχθούν οι μ-με ώστε να αυξήσουν την ανταγωνιστικότητά τους σε επιλεγμένους τομείς με υψηλή εξαγωγική αξία.
      
         8/   Μεταρρυθμίσεις στον τομέα του εμπορίου και υγειονομικά και φυτοϋγειονομικά μέτρα
      
      Να υλοποιηθεί η στρατηγική για τα τεχνικά εμπόδια στο εμπόριο· να αναπτυχθεί υποδομή σχετικά με τη διαχείριση προτύπων, τεχνικών κανονισμών, μετρολογίας, επιτήρησης αγοράς, διαπίστευσης, διαδικασιών διαπίστωσης της συμμόρφωσης· να υλοποιηθεί η στρατηγική επιτήρησης της αγοράς· να βελτιωθούν περαιτέρω οι εμπορικές στατιστικές· να υλοποιηθεί το στρατηγικό πλαίσιο για τελωνειακή συνεργασία· να εναρμονιστεί η νομοθεσία όσον αφορά την τελωνειακή επιβολή των δικαιωμάτων διανοητικής ιδιοκτησίας και να διασφαλιστεί η τήρηση της ρήτρας αναστολής για ισχύοντες δασμούς εισαγωγής.
      Να υλοποιηθούν η στρατηγική και το πρόγραμμα προσέγγισης για την ασφάλεια τροφίμων, ιδίως ο Κώδικας Ασφάλειας Τροφίμων, και να θεσπιστεί προοδευτικά η εκτελεστική οριζόντια νομοθεσία· να διασφαλισθεί η διενέργεια κτηνιατρικών και φυτοϋγειονομικών ελέγχων, καθώς και ελέγχων ασφάλειας των τροφίμων στους συνοριακούς σταθμούς ελέγχου· να στηριχθεί το σύστημα έγκαιρης προειδοποίησης για την ασφάλεια τροφίμων και ζωοτροφών και την υγεία ζώων και φυτών και να αυξηθεί η εργαστηριακή ικανότητα για υγειονομικά και φυτοϋγειονομικά μέτρα.
      
         Στον τομέα της συνδεσιμότητας, της ενεργειακής απόδοσης, του περιβάλλοντος και της δράσης για το κλίμα
      
      
         9/   Ενεργειακή ασφάλεια και ενεργειακή απόδοση
      
      Να στηριχθεί η έγκαιρη υλοποίηση των δεσμεύσεων που απορρέουν από την επίσημη προσχώρηση της Γεωργίας στην Ενεργειακή Κοινότητα, ιδίως μέσω κανονιστικών μεταρρυθμίσεων και επενδύσεων στην ενεργειακή ασφάλεια και την ενεργειακή απόδοση, περιλαμβανομένης της ενίσχυσης της εντολής, της ικανότητας και της ανεξαρτησίας της ρυθμιστικής αρχής για την ενέργεια· να ενισχυθούν δίκτυα και διασυνδέσεις ενεργειακών υποδομών, καθώς και να βελτιωθούν η διαφάνεια και η λειτουργία της αγοράς ηλεκτρικής ενέργειας και φυσικού αερίου.
      
         10/   Μεταφορές
      
      Να αναπτυχθούν σημαντικές από οικονομική άποψη υποδομές, μεταξύ άλλων μέσω της περαιτέρω υλοποίησης έργων για την ανάπτυξη του κεντρικού δικτύου ΔΕΔ-Μ.
      
         11/   Περιβάλλον και δράση για το κλίμα
      
      Να ενισχυθεί η προσέγγιση με το περιβαλλοντικό κεκτημένο της ΕΕ στην περιβαλλοντική διακυβέρνηση, με θέσπιση και υλοποίηση νέας νομοθεσίας περί εκτίμησης περιβαλλοντικών επιπτώσεων, στρατηγικής περιβαλλοντικής εκτίμησης και περί περιβαλλοντικής ευθύνης· διασφαλίζοντας πρόσβαση του κοινού σε πληροφορίες για το περιβάλλον και συμμετοχή του κοινού στη διαδικασία λήψης αποφάσεων, με τη συμμετοχή όλων των άμεσα ενδιαφερόμενων, καθώς και ενσωματώνοντας το περιβάλλον σε άλλους τομείς πολιτικής και βελτιώνοντας την ανταλλαγή πληροφοριών σχετικά με το περιβάλλον. Να οριστικοποιηθεί μια Αναπτυξιακή Στρατηγική Χαμηλών Εκπομπών. Να αρχίσει η υλοποίηση της νέας παγκόσμιας συμφωνίας για την κλιματική αλλαγή (Συμφωνία των Παρισίων).
      
         Στον τομέα της κινητικότητας και των διαπροσωπικών επαφών
      
      
         12/   Μετανάστευση, άσυλο και διαχείριση των συνόρων
      
      Να εξασφαλισθεί διαρκής σεβασμός όλων των κριτηρίων αναφοράς του σχεδίου δράσης για την ελευθέρωση του καθεστώτος των θεωρήσεων, όπως απαιτεί ο αναθεωρημένος μηχανισμός αναστολής της απαλλαγής από την υποχρέωση θεώρησης· να υλοποιηθεί αποτελεσματικά η εταιρική σχέση ΕΕ-Γεωργίας στον τομέα της κινητικότητας, της στρατηγικής της Γεωργίας για τη μετανάστευση 2016-2020 και η στρατηγική της Γεωργίας για την ολοκληρωμένη διαχείριση των συνόρων 2014-2018 και τα αντίστοιχα συνοδευτικά σχέδια δράσης·
      
         13/   Εκπαίδευση, απασχόληση, έρευνα και καινοτομία και νεολαία
      
      Να βελτιωθούν οι συνολικές επιδόσεις της εκπαιδευτικής έρευνας μέσω ολοκληρωμένης εκπαιδευτικής και ερευνητικής μεταρρύθμισης· και να αναπτυχθεί στρατηγική προσέγγιση της απασχόλησης και της επαγγελματικής εκπαίδευσης και κατάρτισης (ΕΕΚ)· να αναπτυχθούν όραμα και στρατηγική για να στηριχθεί η ανάπτυξη του γεωργιανού συστήματος ΕΤΠ, περιλαμβανομένης της γεωργιανής πολιτικής για την καινοτομία· να υλοποιηθούν βασικά εργασιακά δικαιώματα.
      2.2   Δημοκρατία, ανθρώπινα δικαιώματα, χρηστή διακυβέρνηση και ενίσχυση των θεσμών
      
      Ο πολιτικός διάλογος και η συνεργασία για τις μεταρρυθμίσεις στο πλαίσιο της παρούσας Ατζέντας Σύνδεσης επιδιώκουν να συνεχίσουν να ενισχύονται ο σεβασμός δημοκρατικών αρχών, όπως ο πολιτικός πλουραλισμός, η συμμετοχή στη λήψη αποφάσεων χωρίς αποκλεισμούς και ο διαχωρισμός εξουσιών και η συνεργασία με την αντιπολίτευση, του κράτους δικαίου και της χρηστής διακυβέρνησης, των ανθρώπινων δικαιωμάτων και των θεμελιωδών ελευθεριών, περιλαμβανομένων των δικαιωμάτων ατόμων που ανήκουν σε μειονότητες, όπως διακηρύσσονται στις βασικές συμβάσεις των ΗΕ και του Συμβουλίου της Ευρώπης και τα σχετικά πρωτόκολλα, καθώς και να διευκολυνθεί η παγίωση των εγχώριων πολιτικών μεταρρυθμίσεων, ιδίως μέσω της προσέγγισης με το κοινοτικό κεκτημένο της ΕΕ.
      Ο διάλογος και η συνεργασία θα καλύψουν τους ακόλουθους τομείς:
      
                  i)
               
               
                  
                     Να ενισχυθούν η σταθερότητα, η ανεξαρτησία και η αποτελεσματικότητα των θεσμών που εγγυώνται τη δημοκρατία, το κράτος δικαίου και το σεβασμό των ανθρώπινων δικαιωμάτων, και ειδικότερα:
                  
                  
                              —
                           
                           
                              Να συνεχιστεί η διασφάλιση της δημοκρατικής διεξαγωγής εκλογών, επίσης για τις τοπικές εκλογές του Οκτωβρίου 2017, με την αντιμετώπιση των υπολειπόμενων ελλείψεων στο νομοθετικό πλαίσιο και τη διαχείριση των εκλογών εντός του νέου εκλογικού κύκλου, που επισήμαναν η διυπηρεσιακή ειδική ομάδα για ελεύθερες και δίκαιες εκλογές (IATF) και ο Οργανισμός για την Ασφάλεια και τη Συνεργασία στην Ευρώπη (ΟΑΣΕ) / Γραφείο Δημοκρατικών Θεσμών και Ανθρώπινων Δικαιωμάτων (ODIHR), ιδίως των συστάσεων της έκθεσης της αποστολής εκλογικών παρατηρητών του ODIHR μετά τις κοινοβουλευτικές εκλογές του 2016.
                           
                        
                              —
                           
                           
                              Να συνεχίσει να διασφαλίζεται ότι οι νομοθετικές τροποποιήσεις που επηρεάζουν βασικά στοιχεία του κράτους δικαίου, όπως η ανεξαρτησία του δικαστικού σώματος, αποτελούν αντικείμενο σφαιρικής διαβούλευσης σε εθνικό επίπεδο και, κατά περίπτωση, με την Επιτροπή της Βενετίας του Συμβουλίου της Ευρώπης, ώστε να επιβεβαιωθεί ότι είναι χρονικώς βιώσιμα και ότι πληρούν τα ευρωπαϊκά πρότυπα, ιδίως όσον αφορά τις σχεδιαζόμενες τροποποιήσεις του συντάγματος της χώρας, όπου η συνεργασία μεταξύ της Επιτροπής της Βενετίας και της Γεωργιανής Συνταγματικής Επιτροπής είναι υψίστης σημασίας·
                           
                        
                              —
                           
                           
                              Να βελτιωθεί περαιτέρω η ισορροπία εξουσιών μεταξύ διαφόρων κυβερνητικών υπηρεσιών και των αρμοδιοτήτων του κοινοβουλίου να εκτελεί τα εποπτικά και νομοθετικά του καθήκοντα.
                           
                        
            
                  ii)
               
               
                  
                     Να συνεχιστεί η μεταρρύθμιση του τομέα της δικαιοσύνης, ιδίως να διασφαλισθούν η πλήρης ανεξαρτησία των δικαστών και η ενίσχυση της λογοδοσίας, της αποτελεσματικότητας, της αμεροληψίας και του επαγγελματισμού του δικαστικού συστήματος και των υπηρεσιών επιβολής του νόμου, απαλλαγμένων από κάθε αθέμιτη παρέμβαση· να συνεχιστεί η καταπολέμηση της διαφθοράς:
                  
                  
                     Τομέας της δικαιοσύνης
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να αναπτυχθούν και να υλοποιηθούν σταδιακά η στρατηγική για τη δικαιοσύνη και το σχετικό σχέδιο δράσης, τα οποία μεταξύ άλλων ζητημάτων θα καλύπτουν τη βελτίωση της πολιτικής και της πρακτικής όσον αφορά το διορισμό, τις προαγωγές και την κατάρτιση των δικαστών, με ιδιαίτερη εστίαση στα ανθρώπινα δικαιώματα, και θα παρέχουν επαρκείς πόρους για να διασφαλισθούν κατάλληλες αρμοδιότητες του δικαστικού σώματος· να προαχθεί περαιτέρω η ανεξαρτησία της Ανώτατης Σχολής Δικαιοσύνης, ιδίως μέσω ενισχυμένων ικανοτήτων.
                           
                        
                              —
                           
                           
                              Ειδικότερα, να βελτιωθεί η αποτελεσματικότητα του Ανώτατου Συμβουλίου Δικαιοσύνης, μεταξύ άλλων με τη διασφάλιση της ανεξαρτησίας καθώς και της λογοδοσίας του.
                           
                        
                              —
                           
                           
                              Να βελτιωθεί το σύστημα λογοδοσίας του δικαστικού σώματος με την αποτελεσματική εφαρμογή σαφών και λεπτομερών πειθαρχικών κανόνων, καθώς και με τη διασφάλιση του επαγγελματισμού και της ακεραιότητας των δικαστών.
                           
                        
                              —
                           
                           
                              Να εξορθολογιστεί η θεσμική δομή των γενικών δικαστηρίων, μεταξύ άλλων με τη συγκρότηση, όπου απαιτείται, εξειδικευμένων επιτροπών και τμημάτων και τη μείωση των καθυστερημένων υποθέσεων στα πολιτικά τμήματα των γενικών δικαστηρίων.
                           
                        
                              —
                           
                           
                              Να αναπτυχθεί ηλεκτρονικό σύστημα ανάθεσης υποθέσεων και να βελτιωθεί το πρόγραμμα ηλεκτρονικής διαχείρισης υποθέσεων με στόχο να ενισχυθεί η εμπιστοσύνη προς το δικαστικό σώμα.
                           
                        
                              —
                           
                           
                              Να συνεχιστεί η μεταρρύθμιση της Εισαγγελίας με στόχο να εξασφαλιστεί περαιτέρω η ανεξαρτησία του εισαγγελικού έργου από κάθε αθέμιτη επιρροή, καθώς και μεγαλύτερη διαφάνεια και λογοδοσία.
                           
                        
                              —
                           
                           
                              Να συνεχιστεί η μεταρρύθμιση του Ποινικού Κώδικα με στόχο τη φιλελευθεροποίηση των ποινών και τον εκσυγχρονισμό του δικαίου και την πλήρη συμμόρφωση με τα συναφή ενωσιακά και διεθνή πρότυπα.
                           
                        
                              —
                           
                           
                              Να βελτιωθούν περαιτέρω το νομοθετικό και το θεσμικό πλαίσιο για την παροχή δωρεάν νομικής συνδρομής υψηλής ποιότητας, καθώς και νομικών υπηρεσιών επί πληρωμή.
                           
                        
                              —
                           
                           
                              Να συνεχίσουν να διασφαλίζονται το δικαίωμα σε δίκαιη δίκη, η πρόσβαση στη δικαιοσύνη και τα δικονομικά δικαιώματα σε ποινικές διαδικασίες σύμφωνα με τις υποχρεώσεις της Γεωργίας δυνάμει της Ευρωπαϊκής Σύμβασης Δικαιωμάτων του Ανθρώπου, της νομολογίας του Δικαστηρίου και άλλων σχετικών συμβάσεων του Συμβουλίου της Ευρώπης, μέσω της πλήρους:
                              
                                          —
                                       
                                       
                                          εγγύησης των δικονομικών δικαιωμάτων των κατηγορουμένων σε ποινικές δίκες,
                                       
                                    
                                          —
                                       
                                       
                                          εγγύησης των δικαιωμάτων των θυμάτων εγκλήματος, περιλαμβανομένων των εγκλημάτων μίσους, για πρόσβαση στη δικαιοσύνη, προστασία, στήριξη και αποζημίωση.
                                       
                                    
                        
                              —
                           
                           
                              Να καθιερωθούν δίκαια, αποτελεσματικά και ευρύτερα χρησιμοποιούμενα εναλλακτικά μέσα επίλυσης διαφορών.
                           
                        
                              —
                           
                           
                              Να υλοποιηθούν προσεγγίσεις αποκατάστασης και κοινωνικής επανένταξης στο σωφρονιστικό σύστημα και στο σύστημα δικαστικής επιτήρησης και πέραν αυτών, για να αποτρέπουν την υποτροπή και να διατηρούν τη δέουσα ισορροπία μεταξύ διασφάλισης της δημόσιας τάξης και ασφάλειας και προστασίας των ανθρώπινων δικαιωμάτων.
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να εκσυγχρονισθεί η νομοθεσία στον εμπορικό, αστικό και διοικητικό τομέα, σύμφωνα με τις εθνικές στρατηγικές και το κεκτημένο της ΕΕ.
                           
                        
                              —
                           
                           
                              Να διασφαλισθεί πρόσβαση στη δικαιοσύνη χωρίς αποκλεισμούς μέσω επαρκώς χρηματοδοτούμενης Υπηρεσίας Νομικής Συνδρομής.
                           
                        
                     Επιβολή του νόμου
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να αυξηθούν η λογοδοσία και η δημοκρατική εποπτεία των υπηρεσιών επιβολής του νόμου. Για τις καταγγελίες κατά της αστυνομίας θα απαιτηθεί ένας επαγγελματικός, αποτελεσματικός μηχανισμός αξιόπιστης απόκρισης. Να εξεταστεί το ενδεχόμενο να ληφθούν περαιτέρω μέτρα για να προωθηθεί ανεξάρτητη και αποτελεσματική διερεύνηση καταγγελιών κατά οργάνων επιβολής του νόμου. Να παρασχεθεί σφαιρική επαγγελματική κατάρτιση στους υπαλλήλους επιβολής του νόμου σχετικά με τα δεοντολογικά πρότυπα και τα ανθρώπινα δικαιώματα όπως κατοχυρώνονται στην Ευρωπαϊκή Σύμβαση Δικαιωμάτων του Ανθρώπου.
                           
                        
                              —
                           
                           
                              Να επεκταθεί περαιτέρω η υλοποίηση ποινών εναλλακτικών προς τη φυλάκιση, με τη θέσπιση νέων ποινών μη στερητικών της ελευθερίας και την ενίσχυση των ικανοτήτων της υπηρεσίας αναστολής.
                           
                        
                     Καταπολέμηση της διαφθοράς, μεταρρύθμιση της δημόσιας διοίκησης και δημόσια υπηρεσία
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να συνεχιστεί η καταπολέμηση της διαφθοράς και να διασφαλίζεται αποτελεσματική υλοποίηση συναφών διεθνών νομικών πράξεων, όπως η σύμβαση των Ηνωμένων Εθνών κατά της διαφθοράς και η Σύμβαση Ποινικού Δικαίου για τη Διαφθορά και το Πρόσθετο Πρωτόκολλό της, καθώς και οι συστάσεις της ομάδας κρατών του Συμβουλίου της Ευρώπης κατά της διαφθοράς (GRECO) και οι συστάσεις του δικτύου του ΟΟΣΑ κατά της διαφθοράς για την Ανατολική Ευρώπη και την Κεντρική Ασία.
                           
                        
                              —
                           
                           
                              Να βελτιωθεί το δικαίωμα των πολιτών για πληροφόρηση ως ένα από τα βασικά μέτρα για να αποτραπεί αποτελεσματικά η διαφθορά.
                           
                        
                              —
                           
                           
                              Να συνεχίσει να ενισχύεται η ικανότητα υπαρκτών φορέων εποπτείας, λογιστικού ελέγχου και χρηματοοικονομικών ερευνών.
                           
                        
                              —
                           
                           
                              Να συνεχιστεί η χάραξη πολιτικής χωρίς αποκλεισμούς με συμμετοχή των πολιτών και με διάλογο μεταξύ κοινωνίας των πολιτών και εθνικών και τοπικών αρχών.
                           
                        
                              —
                           
                           
                              Να ενισχυθούν οι ικανότητες εποπτείας του κοινοβουλίου με βελτίωση της ικανότητας των τομεακών επιτροπών.
                           
                        
                              —
                           
                           
                              Να συνεχιστεί η υλοποίηση του χάρτη πορείας για τη μεταρρύθμιση της δημόσιας διοίκησης και να ενισχυθούν ο συντονισμός, η παρακολούθηση και η υποβολή εκθέσεων για το χάρτη πορείας και τις στρατηγικές στις οποίες στηρίζεται, τόσο σε πολιτικό όσο και σε διοικητικό επίπεδο.
                           
                        
                              —
                           
                           
                              Να υλοποιηθεί το νέο θεσμικό πλαίσιο δημόσιας διοίκησης για να εξασφαλιστεί πιο επαγγελματική και αξιοκρατική δημόσια διοίκηση.
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να συνεχίσει να διασφαλίζεται αποτελεσματική υλοποίηση της εθνικής στρατηγικής και του σχεδίου δράσης κατά της διαφθοράς για να αποτρέπεται, να εντοπίζεται και να αντιμετωπίζεται η διαφθορά, ιδίως η διαφθορά σε υψηλό επίπεδο.
                           
                        
                              —
                           
                           
                              Να συνεχίσει να διασφαλίζεται αποτελεσματική διερεύνηση καταγγελιών για διαφθορά και να δημιουργηθεί αποτελεσματικό σύστημα πρόληψης της σύγκρουσης συμφερόντων.
                           
                        
                              —
                           
                           
                              Να επικαιροποιηθούν ο χάρτης πορείας για τη μεταρρύθμιση της δημόσιας διοίκησης και οι στρατηγικές στις οποίες στηρίζεται, σύμφωνα με τις Αρχές Δημόσιας Διοίκησης.
                           
                        
                              —
                           
                           
                              Να προωθηθεί υπεύθυνη, αποδοτική, αποτελεσματική και διαφανής δημόσια διοίκηση και να αναπτυχθεί αξιοκρατικό και επαγγελματικό σώμα δημόσιων υπαλλήλων.
                           
                        
                              —
                           
                           
                              Να ενισχυθεί η μεταρρύθμιση της διακυβέρνησης και της δημόσιας διοίκησης σε τοπικό επίπεδο σύμφωνα με τα ευρωπαϊκά πρότυπα.
                           
                        
            
                  iii)
               
               
                  
                     Να διασφαλισθεί ο σεβασμός των ανθρώπινων δικαιωμάτων και των θεμελιωδών ελευθεριών μέσω σφαιρικής συνεργασίας για την προστασία των ανθρώπινων δικαιωμάτων και των θεμελιωδών ελευθεριών, όπως υπογραμμίζεται, μεταξύ άλλων, στην έκθεση του Thomas Hammarberg «Η Γεωργία σε μετάβαση». Η συνεργασία αυτή θα περιλαμβάνει ιδίως τα ακόλουθα:
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να υλοποιηθούν ενεργώς η εθνική στρατηγική και το σχέδιο δράσης για τα ανθρώπινα δικαιώματα, περιλαμβανομένων των ειδικών συστάσεων των οργανισμών των Ηνωμένων Εθνών, του ΟΑΣΕ/ODIHR, του Συμβουλίου της Ευρώπης/της Ευρωπαϊκής Επιτροπής κατά του Ρατσισμού και της Μισαλλοδοξίας (ECRI) και των διεθνών οργανισμών για τα ανθρώπινα δικαιώματα, ιδίως κατά την υλοποίηση πολιτικών κατά των διακρίσεων, την προστασία των μειονοτήτων και της ιδιωτικής ζωής και τη διασφάλιση της θρησκευτικής ελευθερίας.
                           
                        
                              —
                           
                           
                              Να συνεχιστεί η αποτελεσματική υλοποίηση της νομοθεσίας κατά των διακρίσεων με σκοπό να διασφαλισθεί αποτελεσματική προστασία έναντι των διακρίσεων.
                           
                        
                              —
                           
                           
                              Να ληφθούν μέτρα για την υπογραφή, επικύρωση και μεταφορά στην εθνική νομοθεσία συναφών πράξεων του Συμβουλίου της Ευρώπης κατά των διακρίσεων, περιλαμβανομένων της σύμβασης του Συμβουλίου της Ευρώπης σχετικά με την πρόληψη και την καταπολέμηση της βίας κατά των γυναικών και της ενδοοικογενειακής βίας, της λεγόμενης σύμβασης της Κωνσταντινούπολης, και για την ενσωμάτωση της σύμβασης των Ηνωμένων Εθνών για τα δικαιώματα των ατόμων με αναπηρίες στην εθνική νομοθεσία.
                           
                        
                              —
                           
                           
                              Να ενισχυθεί η πρόσβαση σε υπηρεσίες αναπαραγωγικής και σεξουαλικής υγείας, ενημέρωσης και πρόληψης και να εξακολουθήσει η καταπολέμηση επιβλαβών πρακτικών που στρέφονται κατά των γυναικών, μεταξύ των οποίων ο ακρωτηριασμός των γεννητικών οργάνων και άλλες μορφές ταπεινωτικής μεταχείρισης, ιδίως σε αγροτικές περιοχές.
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να διατηρηθούν αποτελεσματικοί προδικαστικοί και εξωδικαστικοί μηχανισμοί τόσο για τη διευθέτηση διαφορών όσο και για την προστασία των ανθρώπινων δικαιωμάτων.
                           
                        
                              —
                           
                           
                              Να συνεχιστούν η προώθηση και η ευαισθητοποίηση σε θέματα ανθρώπινων δικαιωμάτων και η αποφυγή διακρίσεων στον δικαστικό τομέα, την επιβολή του νόμου και το διοικητικό τομέα, μεταξύ άλλων με διεξαγωγή αντίστοιχων δράσεων κατάρτισης.
                           
                        
                              —
                           
                           
                              Να συνεχίσουν να ενισχύονται η πολυφωνία, η διαφάνεια και η ανεξαρτησία των ΜΜΕ σύμφωνα με τις συστάσεις του Συμβουλίου της Ευρώπης.
                           
                        
                              —
                           
                           
                              Να λαμβάνονται υπόψη οι συστάσεις του Γραφείου του Συνηγόρου του Πολίτη (ΓΣΠ) κατά τη χάραξη πολιτικής και να παρασχεθούν επαρκείς πόροι και να ενισχυθεί το Γραφείο ΓΣΠ· Να υπάρξει συνεργασία με τον Συνήγορο του Πολίτη όσον αφορά τις συστάσεις του σχετικά με υποθέσεις διακριτικής μεταχείρισης και την αποτελεσματική λειτουργία του θεσμικού μηχανισμού που προβλέπεται στο δίκαιο κατά των διακρίσεων, επίσης μέσω τροποποιήσεων της νομοθεσίας.
                           
                        
                              —
                           
                           
                              Να συνεχίσουν να αναπτύσσονται οι ικανότητες παρακολούθησης που διαθέτουν οι κοινοβουλευτικές επιτροπές για τα ανθρώπινα δικαιώματα και την πολιτική ένταξη, καθώς και για νομικά θέματα που συνδέονται με την υλοποίηση της στρατηγικής και του σχεδίου δράσης για τα ανθρώπινα δικαιώματα.
                           
                        
                              —
                           
                           
                              Να επιδιώκεται συνεργασία με οργανώσεις της κοινωνίας των πολιτών και με τους αντιπροσωπευτικούς κοινωνικούς εταίρους (συνδικαλιστικές ενώσεις και οργανώσεις εργοδοτών), ως άμεσα ενδιαφερόμενους και φορείς προστασίας σε τομείς στους οποίους δίνει προτεραιότητα η Συμφωνία Σύνδεσης (ΣΣ), μεταξύ των οποίων τα εργατικά δικαιώματα, η ιδιωτική ζωή, τα δικαιώματα προσώπων που ανήκουν σε μειονότητες και άλλες ευάλωτες ομάδες και η ελευθερία των μέσων ενημέρωσης.
                           
                        
                              —
                           
                           
                              Να διασφαλισθεί συμμόρφωση με τις πάγιες διατάξεις του Συμβουλίου της Ευρώπης σχετικά με τον Ευρωπαϊκό Χάρτη για τις περιφερειακές και μειονοτικές γλώσσες.
                           
                        
                     Κακομεταχείριση και βασανιστήρια
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να εγκριθεί το σχέδιο δράσης 2017-2018 κατά των βασανιστηρίων και να συνεχίσουν να λαμβάνονται περαιτέρω μέτρα για την καταπολέμηση της κακομεταχείρισης και των βασανιστηρίων, καθώς και να επιταχυνθούν οι προσπάθειες να καταπολεμηθεί η ατιμωρησία.
                           
                        
                              —
                           
                           
                              Να διασφαλισθεί διεξοδική, διαφανής και ανεξάρτητη διερεύνηση κάθε ισχυρισμού περί χρήσης βασανιστηρίων και κακομεταχείρισης στο σωφρονιστικό σύστημα, σε αστυνομικές, στρατιωτικές και άλλες κλειστές εγκαταστάσεις, μέσω της θέσπισης ανεξάρτητου μηχανισμού που να διερευνά ισχυρισμούς περί κακομεταχείρισης από όργανα επιβολής του νόμου.
                           
                        
                              —
                           
                           
                              Να συνεχιστούν η στήριξη και η συνεργασία με τον εθνικό μηχανισμό πρόληψης που υπάγεται στο Γραφείο του Συνηγόρου του Πολίτη για να αποτρέπονται καταχρήσεις μέσω της διασφάλισης της αποτελεσματικής του λειτουργίας.
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να συνεχιστούν οι προσπάθειες να βελτιωθεί η υγειονομική περίθαλψη στο σωφρονιστικό σύστημα και η πρόσβαση των κρατουμένων σε υγειονομική περίθαλψη, περιλαμβανομένων των υπηρεσιών ψυχικής υγείας. Να αναπτυχθούν ικανότητες και να ενδυναμωθούν οι επαγγελματίες της υγείας που εργάζονται σε —ή για— κλειστά ιδρύματα να καταγγέλλουν και να αναφέρουν περιπτώσεις κακομεταχείρισης.
                           
                        
                              —
                           
                           
                              Να ενισχυθεί η αποτελεσματική εσωτερική και εξωτερική παρακολούθηση του σωφρονιστικού συστήματος, αστυνομικών, στρατιωτικών και άλλων κλειστών εγκαταστάσεων για την έγκαιρη επισήμανση και πρόληψη καταχρήσεων και κακομεταχείρισης.
                           
                        
                     Ίση μεταχείριση
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να ενισχυθεί η ισότητα των φύλων και να διασφαλισθεί ίση μεταχείριση μεταξύ γυναικών και ανδρών, καθώς και έναντι των προσώπων που ανήκουν σε μειονότητες, ανεξαρτήτως θρησκείας ή πεποιθήσεων, εθνοτικής ή εθνικής καταγωγής, φυλής, φύλου, γλώσσας, σεξουαλικού προσανατολισμού, ταυτότητας φύλου, αναπηρίας ή άλλων παραγόντων, στον κοινωνικό, πολιτικό και οικονομικό βίο.
                           
                        
                              —
                           
                           
                              Να ληφθούν περαιτέρω μέτρα για να ενισχυθεί η υλοποίηση της νομοθεσίας κατά της έμφυλης βίας, μεταξύ άλλων με την ευαισθητοποίηση τόσο του γενικού πληθυσμού όσο και ειδικών επαγγελματικών ομάδων, όπως η αστυνομία, και ειδικότερα σε αγροτικές περιοχές και σε περιοχές όπου ζουν μειονότητες. Να αυξηθεί η πρόσβαση των θυμάτων σε συμβουλευτικές υπηρεσίες και καταφύγια.
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να επιδιωχθεί εναρμόνιση με ευρωπαϊκά πρότυπα όσον αφορά κανόνες υγείας και ασφάλειας, κανόνες για την προστασία της μητρότητας και κανόνες περί συμφιλίωσης οικογενειακών και επαγγελματικών ευθυνών, όπως προβλέπει η Συμφωνία Σύνδεσης.
                           
                        
                              —
                           
                           
                              Να γίνουν ενεργά βήματα για να προαχθεί η αυξημένη εκπροσώπηση των γυναικών σε φόρουμ λήψης πολιτικών αποφάσεων.
                           
                        
                     Δικαιώματα των παιδιών
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να παρασχεθούν επαρκείς πόροι στο Γραφείο του Συνηγόρου του Πολίτη και να ενισχυθεί ο ρόλος του ώστε να αναλάβει και άλλες εργασίες διαμεσολαβητή για παιδιά, μεταξύ άλλων να διενεργεί ετήσια παρακολούθηση της κατάστασης σε σχετικά ιδρύματα, μεταξύ των οποίων και κέντρα ημερήσιας φροντίδας.
                           
                        
                              —
                           
                           
                              Εστίαση σε μέτρα για την προστασία των παιδιών από κάθε μορφής βία.
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να αντιμετωπιστούν οι ανάγκες των πιο ευάλωτων παιδιών (περιλαμβανομένων των παιδιών με αναπηρίες και των παιδιών που ζουν και εργάζονται στον δρόμο), με βελτίωση και επέκταση μηχανισμών κοινωνικής προστασίας, καθώς και με στήριξη εδαφικής πρόσβασης σε προγράμματα προσαρμογής/αποκατάστασης για παιδιά με αναπηρίες, και να γίνουν βήματα προς την εξάλειψη της παιδικής εργασίας.
                           
                        
                              —
                           
                           
                              Να συνεχιστεί η μεταρρύθμιση της δικαιοσύνης για ανηλίκους.
                           
                        
                              —
                           
                           
                              Να συνεχιστούν οι προσπάθειες για αποϊδρυματοποίηση των παιδιών.
                           
                        
                     Δικαιώματα συνδικαλιστικών ενώσεων και βασικά πρότυπα εργασίας
                  
                  
                     Βραχυπρόθεσμες προτεραιότητες
                  
                  
                              —
                           
                           
                              Να θεσπιστεί το νομικό πλαίσιο που ορίζει τις εποπτικές λειτουργίες του συστήματος επιθεώρησης εργασίας στον τομέα της υγείας και της ασφάλειας στην εργασία και να αρθούν οι περιορισμοί που προβλέπει η ισχύουσα νομοθεσία για τις εξουσίες των επιθεωρητών σύμφωνα με τα πρότυπα της Διεθνούς Οργάνωσης Εργασίας (ΔΟΕ).
                           
                        
                     Μεσοπρόθεσμες προτεραιότητες
                  
                  
                              —
                           
                           
                              Να υλοποιηθεί ο εργατικός κώδικας (που εγκρίθηκε τον Ιούνιο του 2013) και να εναρμονισθεί περαιτέρω, όπως κάθε άλλη συναφής νομοθεσία, με τα πρότυπα της ΔΟΕ. Να υποστηριχθεί ο νέος εργατικός κώδικας με διαδικασίες για την επίλυση εργασιακών διαφορών και για την ανάπτυξη νοοτροπίας διαπραγμάτευσης, με την έγκριση μητρώου μεσολαβητών.
                           
                        
                              —
                           
                           
                              Να συνεχισθούν οι εργασίες για να καθιερωθεί αποτελεσματικό σύστημα επιθεώρησης εργασίας, με κατάλληλες ικανότητες και αρμοδιότητες του προσωπικού, ώστε να διενεργεί επιθεωρήσεις όλων των συνθηκών εργασίας και των εργασιακών σχέσεων σύμφωνα με τα πρότυπα της ΔΟΕ.
                           
                        
                              —
                           
                           
                              Να εξασφαλισθεί η αποτελεσματική λειτουργία της τριμερούς επιτροπής κοινωνικής εταιρικής σχέσης και να συνεχισθεί να βελτιώνεται ο κοινωνικός διάλογος μέσω συνεργασίας με τη ΔΟΕ.
                           
                        
            2.3.   Εξωτερική πολιτική και πολιτική ασφάλειας
      
      Ο διάλογος και η συνεργασία στον τομέα της κοινής εξωτερικής πολιτικής και της πολιτικής ασφάλειας (ΚΕΠΠΑ) αποσκοπούν στη σταδιακή σύγκλιση, μεταξύ άλλων όσον αφορά την κοινή πολιτική ασφάλειας και άμυνας (ΚΠΑΑ), και θα αφορούν, ειδικότερα, θέματα πρόληψης συγκρούσεων και διαχείρισης κρίσεων, περιφερειακής σταθερότητας, αφοπλισμού, μη διάδοσης των όπλων, ελέγχου των όπλων και ελέγχου των εξαγωγών. Η συνεργασία θα στηρίζεται σε κοινές αξίες και αμοιβαία συμφέροντα και θα αποσκοπεί να αυξήσει την πολιτική σύγκλιση και αποτελεσματικότητα, αξιοποιώντας διμερή, διεθνή και περιφερειακά φόρουμ.
      
         Βραχυπρόθεσμες προτεραιότητες
      
      
                  —
               
               
                  Να συνεχισθεί η συνεργασία για μεγαλύτερη εναρμόνιση της Γεωργίας με τις δηλώσεις της ΕΕ για την ΚΕΠΠΑ.
               
            
                  —
               
               
                  Να συνεχισθεί η συνεργασία για εναρμόνιση με αυτόνομα μέτρα κυρώσεων της ΕΕ.
               
            
                  —
               
               
                  Να συνεχισθεί η συνεργασία στον τομέα της στρατηγικής επικοινωνίας για θέματα που αφορούν την ολοκλήρωση της ΕΕ.
               
            
                  —
               
               
                  Να βελτιωθεί η πρακτική συνεργασία στην πρόληψη συγκρούσεων και τη διαχείριση κρίσεων με τη διευκόλυνση της συμμετοχής της Γεωργίας σε μη στρατιωτικές και στρατιωτικές επιχειρήσεις διαχείρισης κρίσεων υπό την ηγεσία της ΕΕ και σε δραστηριότητες διαβούλευσης και κατάρτισης στον τομέα της ΚΠΑΑ (με βάση τη συμφωνία-πλαίσιο συμμετοχής που υπογράφηκε τον Νοέμβριο του 2013) και στο πολυμερές πλαίσιο της ομάδας για την Ανατολική Εταιρική Σχέση για την ΚΠΑΑ.
               
            
                  —
               
               
                  Να προωθηθεί και να διευκολυνθεί η συμμετοχή της Γεωργίας σε δραστηριότητες κατάρτισης και διαβούλευσης σε σχέση με την ΚΠΑΑ (στο πλαίσιο των τακτικών διμερών διαβουλεύσεων και της πολυμερούς ομάδας για την Ανατολική Εταιρική Σχέση για την ΚΠΑΑ).
               
            
                  —
               
               
                  Να διευκολυνθεί η συνεργασία της Γεωργίας με τους οργανισμούς της ΕΕ για θέματα που αφορούν την ΚΠΑΑ.
               
            
                  —
               
               
                  Να προωθηθεί η περιφερειακή συνεργασία σε θέματα ασφάλειας, όπως η βελτιωμένη διαχείριση των συνόρων, η διαχείριση της μετανάστευσης, η προστασία κρίσιμων υποδομών, ο έλεγχος των εξαγωγών, η αντιμετώπιση καταστάσεων έκτακτης ανάγκης, η πολιτική προστασία, η καταπολέμηση του λαθρεμπορίου και της παράνομης διακίνησης (π.χ. βιολογικών και πυρηνικών υλικών) και η κατάρτιση κατάλληλου προσωπικού, μεταξύ άλλων ειδικότερα μέσω του κέντρου αριστείας για τον μετριασμό των χημικών, βιολογικών, ραδιολογικών και πυρηνικών (ΧΒΡΠ) κινδύνων που βρίσκεται στη Γεωργία.
               
            
         Μεσοπρόθεσμες προτεραιότητες
      
      
                  —
               
               
                  Να διευκολυνθεί από κοινού η δημιουργία ενός περιβάλλοντος που θα οδηγήσει σε έμπρακτη συνεργασία και στην ανάπτυξη πολιτικού διαλόγου και συνεργασίας για περιφερειακά και διεθνή θέματα, μεταξύ άλλων στο πλαίσιο του Συμβουλίου της Ευρώπης και του ΟΑΣΕ.
               
            
                  —
               
               
                  Να προωθηθούν η ειρηνική διευθέτηση συγκρούσεων και η διεθνής σταθερότητας και ασφάλεια βάσει ενός αποτελεσματικού πολυμερούς συστήματος.
               
            
                  —
               
               
                  Να ενισχυθεί η επένδυση στην ανθεκτικότητα του κράτους και της κοινωνίας της Γεωργίας, μέσω της ένταξης της Γεωργίας στην πρωτοβουλία για την ανάπτυξη ικανοτήτων για την ασφάλεια και την ανάπτυξη, με την παροχή θεσμικής υποστήριξης, κατάρτισης και εξοπλισμού που θα συμβάλουν στην αποτελεσματικότητα της συνολικής στρατηγικής για την εξωτερική πολιτική και πολιτική ασφάλειας.
               
            
                  —
               
               
                  Να διευκολυνθεί η συνεργασία της Γεωργίας με την ΕΕ για αποτελεσματική μεταρρύθμιση του τομέα της ασφάλειας στη Γεωργία.
               
            
                  —
               
               
                  Να προωθηθεί ο αμφίδρομος σεβασμός των αρχών της εθνικής κυριαρχίας και της εδαφικής ακεραιότητας, του απαραβίαστου των συνόρων και της ανεξαρτησίας, όπως καθορίζονται στον Χάρτη των Ηνωμένων Εθνών και στην Τελική Πράξη του Ελσίνκι του ΟΑΣΕ.
               
            
         Τρομοκρατία, μη διάδοση όπλων μαζικής καταστροφής και παράνομες εξαγωγές όπλων
      
      
         Βραχυπρόθεσμες προτεραιότητες
      
      
                  —
               
               
                  Να επιδιωχθούν συνεργασία και συμβολή στην καταπολέμηση της διάδοσης των όπλων μαζικής καταστροφής και των φορέων τους, με την πλήρη τήρηση και υλοποίηση σε εθνικό επίπεδο των υφιστάμενων υποχρεώσεων των μερών στο πλαίσιο των διεθνών συνθηκών και συμφωνιών για τον αφοπλισμό και τη μη διάδοση των όπλων και άλλων συναφών διεθνών υποχρεώσεών τους.
               
            
         Μεσοπρόθεσμες προτεραιότητες
      
      
                  —
               
               
                  Να επιδιωχθεί συνεργασία για την εμβάθυνση της διεθνούς συναίνεσης όσον αφορά την καταπολέμηση της τρομοκρατίας με βάση τα ανθρώπινα δικαιώματα, περιλαμβανομένου του νομικού ορισμού των τρομοκρατικών ενεργειών, μεταξύ άλλων με την προώθηση της συμφωνίας για μια Γενική Σύμβαση για τη διεθνή τρομοκρατία.
               
            
                  —
               
               
                  Να επιδιωχθεί συνεργασία σε τελωνειακούς ελέγχους βάσει κινδύνου για την εξασφάλιση της προστασίας και της ασφάλειας εισαγόμενων και εξαγόμενων ή υπό διαμετακόμιση εμπορευμάτων.
               
            
                  —
               
               
                  Να αντιμετωπισθεί το παράνομο εμπόριο φορητών όπλων και ελαφρού οπλισμού, περιλαμβανομένων των πυρομαχικών τους, στο πλαίσιο των υφιστάμενων διεθνών συμφωνιών και των αποφάσεων του Συμβουλίου Ασφαλείας των Ηνωμένων Εθνών, καθώς και των δεσμεύσεων που έχουν αναληφθεί βάσει άλλων διεθνών πράξεων που εφαρμόζονται σε αυτόν τον τομέα.
               
            
                  —
               
               
                  Να συνεχισθεί η συνεργασία στον τομέα του ελέγχου των εξαγωγών συμβατικών όπλων, βάσει της κοινής θέσης της ΕΕ για τον έλεγχο των εξαγωγών στρατιωτικής τεχνολογίας και εξοπλισμού. Να αναπτυχθεί συνεργασία στην καταπολέμηση της εμπορίας όπλων και την καταστροφή αποθεμάτων.
               
            
                  —
               
               
                  Να συνεχισθεί η συμβολή στην υλοποίηση της Συνθήκης περί Μη Διάδοσης Πυρηνικών Όπλων και στους τρεις πυλώνες της, κατά τρόπο ισορροπημένο.
               
            
         Ειρηνική διευθέτηση συγκρούσεων
      
      
         Βραχυπρόθεσμες προτεραιότητες
      
      
                  —
               
               
                  Να διατηρηθεί αποτελεσματική συνεργασία μεταξύ της ΕΕ και της Γεωργίας προς διευθέτηση της σύγκρουσης εντός συμφωνημένων πλαισίων, περιλαμβανομένων διαβουλεύσεων με στόχο να δημιουργηθούν τρόποι για κατάλληλη συμμετοχή των γεωργιανών περιοχών της Αμπχαζίας και του Tskhnivali/Νότιας Οσετίας στην εμβάθυνση των σχέσεων ΕΕ-Γεωργίας.
               
            
                  —
               
               
                  Να ενταθούν η αποτελεσματική συνεργασία και ο συντονισμός μεταξύ ΕΕ και Γεωργίας στην επίλυση συγκρούσεων, μεταξύ άλλων μέσω τακτικού πολιτικού διαλόγου.
               
            
                  —
               
               
                  Να διατηρηθεί η εποικοδομητική συμμετοχή στις διεθνείς συζητήσεις της Γενεύης υπό την κοινή προεδρία της ΕΕ, των Ηνωμένων Εθνών και του ΟΑΣΕ και να διασφαλισθεί η στήριξη προς αυτές.
               
            
                  —
               
               
                  Να αξιοποιηθούν πλήρως και αποτελεσματικά οι καλές υπηρεσίες της αποστολής επιτήρησης της ΕΕ στη Γεωργία για να συμβάλουν στη σταθερότητα, την εξομάλυνση, στην οποία περιλαμβάνεται η διευκόλυνση ασφαλούς και ομαλής ζωής για τοπικές κοινότητες που ζουν και στις δύο πλευρές των διοικητικών συνόρων, και την οικοδόμηση εμπιστοσύνης, μεταξύ άλλων μέσω των μηχανισμών πρόληψης και αντιμετώπισης συμβάντων και μέσω οποιωνδήποτε άλλων κατάλληλων μηχανισμών, μέτρων ή ρυθμίσεων.
               
            
                  —
               
               
                  Να στηριχθούν προσπάθειες για ειρηνική επίλυση των συγκρούσεων, μεταξύ άλλων μέσω επαφών με τους πληθυσμούς των γεωργιανών περιοχών της Αμπχαζίας και του Tskhnivali/Νότιας Οσετίας με βάση την πολιτική συμφιλίωσης και δεσμεύσεων της Γεωργίας και την πολιτική μη αναγνώρισης και δεσμεύσεων της ΕΕ στην οποία η ΕΕ και η Γεωργία συνεργάζονται.
               
            
                  —
               
               
                  Να επιδιωχθεί συνεργασία ώστε να είναι κοινά με τους πληθυσμούς που βρίσκονται πέραν του διοικητικού συνόρου τα οφέλη και οι ευκαιρίες που απορρέουν από τη διαδικασία πολιτικής σύνδεσης και οικονομικής ολοκλήρωσης ΕΕ-Γεωργίας, περιλαμβανομένου του καθεστώτος απαλλαγής από θεωρήσεις για βραχεία διαμονή στον χώρο Σένγκεν.
               
            
                  —
               
               
                  Να ληφθούν κατάλληλα μέτρα για να ενθαρρυνθούν το εμπόριο, η ελεύθερη κυκλοφορία και οι οικονομικοί δεσμοί πέραν των διοικητικών συνόρων, περιλαμβανομένης της επανεξέτασης της νομοθεσίας, όπως του νόμου για τα κατεχόμενα εδάφη. Να επιδιωχθεί συνεργασία ώστε να ληφθούν μέτρα που θα ενισχύσουν τις επαφές μεταξύ των λαών, την οικοδόμηση εμπιστοσύνης και τις προσπάθειες συμφιλίωσης μεταξύ κοινοτήτων που είναι διχασμένες λόγω των συγκρούσεων.
               
            
                  —
               
               
                  Να γίνουν και άλλα βήματα για την προώθηση βιώσιμης κοινωνικής ένταξης εσωτερικά εκτοπισμένων ατόμων στο σύνολο της κοινωνίας της Γεωργίας (δικαίωμα ιδιοκτησίας, απασχόληση, στοχευμένη στήριξη).
               
            
         Μεσοπρόθεσμες προτεραιότητες
      
      
                  —
               
               
                  Να συνεχισθούν οι κοινές προσπάθειες που αποσκοπούν να διασφαλίσουν την πλήρη εφαρμογή της Συμφωνίας Έξι Σημείων της 12ης Αυγούστου 2008 και των επακόλουθων μέτρων εφαρμογής της.
               
            
                  —
               
               
                  Να συνεχισθούν οι κοινές προσπάθειες και να γίνουν βήματα προς ουσιαστική διεθνή συμμετοχή πεδίου στη Γεωργία, περιλαμβανομένης της πλήρους υλοποίησης της εντολής της Αποστολής Επιτήρησης της Ευρωπαϊκής Ένωσης στη Γεωργία (EUMM Georgia).
               
            
                  —
               
               
                  Να συνεχισθούν οι εργασίες ώστε να καταστεί δυνατή η ασφαλής, αξιοπρεπής και οικειοθελής επιστροφή όλων των εσωτερικά εκτοπισμένων ατόμων και των προσφύγων στον τόπο καταγωγής τους σύμφωνα με αρχές διεθνούς δικαίου.
               
            
                  —
               
               
                  Να γίνουν βήματα προς τη βιώσιμη λύση της σύγκρουσης χωρίς να θίγονται οι υφιστάμενες δομές για την αντιμετώπιση των ζητημάτων που συνδέονται με τις συγκρούσεις· η ειρηνική επίλυση των συγκρούσεων θα αποτελεί ένα από τα κεντρικά θέματα στην ημερήσια διάταξη του πολιτικού διαλόγου μεταξύ των μερών, καθώς και του διαλόγου με άλλους σχετικούς διεθνείς παράγοντες.
               
            
         Διεθνές Ποινικό Δικαστήριο (ΔΠΔ)
      
      
                  —
               
               
                  Να συνεχισθεί η συνεργασία με το Διεθνές Ποινικό Δικαστήριο με εφαρμογή του Καταστατικού της Ρώμης και των συναφών πράξεών του, λαμβανομένης δεόντως υπόψη της διασφάλισης της ακεραιότητάς του. Να συνεχισθεί η συνεργασία με το ΔΠΔ όσον αφορά τις έρευνες για τον πόλεμο του Αυγούστου 2008.
               
            2.4.   Δικαιοσύνη, ελευθερία και ασφάλεια
      
      Η Γεωργία πρέπει να πληροί συνεχώς τις απαιτήσεις που ορίζονται στις τέσσερις ενότητες του σχεδίου δράσης για την ελευθέρωση του καθεστώτος των θεωρήσεων, της 25 Φεβρουαρίου 2013. Η αποτελεσματική, διαρκής και βιώσιμη υλοποίηση όλων των κριτηρίων αναφοράς που περιέχονται στο σχέδιο δράσης, περιλαμβανομένων εκείνων που ορίζονται στην ενότητα 3 (Δημόσια τάξη και ασφάλεια), έχει καθοριστική σημασία για να διατηρηθεί το καθεστώς απαλλαγής από την υποχρέωση θεώρησης που ισχύει με την ΕΕ. Σύμφωνα με τον αναθεωρημένο μηχανισμό αναστολής της απαλλαγής από την υποχρέωση θεώρησης, τα ταξίδια χωρίς υποχρέωση θεώρησης διαβατηρίου μπορούν να αναστέλλονται όταν μία ή περισσότερες ειδικές απαιτήσεις δεν πληρούνται πλέον (2). Σε περίπτωση δικαιολογημένης ανησυχίας ως προς την εκπλήρωση συγκεκριμένων κριτηρίων αναφοράς του σχεδίου δράσης, η Γεωργία θα παρέχει πληροφορίες στην Ευρωπαϊκή Ένωση, κατόπιν αιτήματός της.
      Τα μέρη θα συνεργαστούν στους ακόλουθους τομείς:
      
         Προστασία προσωπικών δεδομένων
      
      
         Βραχυπρόθεσμες προτεραιότητες
      
      
                  —
               
               
                  Να διασφαλισθεί υψηλό επίπεδο προστασίας προσωπικών δεδομένων σύμφωνα με ευρωπαϊκά πρότυπα και να ληφθούν πρακτικά μέτρα που να εγγυώνται το σεβασμό του δικαιώματος στην προστασία προσωπικών δεδομένων, μεταξύ άλλων στον τομέα της ποινικής δικαιοσύνης· να διασφαλισθεί η εφαρμογή προτύπων προστασίας δεδομένων στο δημόσιο και τον ιδιωτικό τομέα.
               
            
         Μεσοπρόθεσμες προτεραιότητες
      
      
                  —
               
               
                  Να συνεχίσει να ενισχύεται η ικανότητα της αρχής προστασίας δεδομένων (Γραφείο Επιθεωρητή) και να παρακολουθείται η εφαρμογή των προτύπων προστασίας δεδομένων.
               
            
                  —
               
               
                  Να συνεχίσει να υλοποιείται το νομικό πλαίσιο περί προστασίας προσωπικών δεδομένων σε όλους τους τομείς, με σκοπό να διασφαλισθεί υψηλού επιπέδου προστασία δεδομένων σύμφωνα με τις ευρωπαϊκές πράξεις και τα ευρωπαϊκά πρότυπα.
               
            
                  —
               
               
                  Να επιδιωχθεί προσέγγιση της γεωργιανής νομοθεσίας και πρακτικής περί προστασίας δεδομένων με τις τελευταίες ευρωπαϊκές προδιαγραφές προστασίας των δεδομένων.
               
            
         Μετανάστευση και άσυλο
      
      
         Βραχυπρόθεσμες προτεραιότητες
      
      
                  —
               
               
                  Να διασφαλισθεί πλήρης λειτουργικότητα του ενοποιημένου αναλυτικού συστήματος για τη μετανάστευση και της ανάλυσης κινδύνου σε θέματα μετανάστευσης και να υποβληθούν εκθέσεις σχετικά με συνακόλουθες βελτιώσεις στην ανάλυση δεδομένων μετανάστευσης και στην αξιολόγηση κινδύνων.
               
            
                  —
               
               
                  Να αναπτυχθούν μηχανισμοί για την αντιμετώπιση της παράτυπης μετανάστευσης και την προώθηση της νόμιμης μετανάστευσης, μεταξύ άλλων μέσω συνεχών και στοχευμένων εκστρατειών ενημέρωσης για τα δικαιώματα και τις υποχρεώσεις των μεταναστών, τους κανόνες που διέπουν την πρόσβασή τους στην αγορά εργασίας της ΕΕ και την ευθύνη για τυχόν παραβίαση των δικαιωμάτων στο πλαίσιο του καθεστώτος απαλλαγής από την υποχρέωση θεώρησης.
               
            
                  —
               
               
                  Να υποβληθεί έκθεση προόδου σχετικά με τη σταδιακή κατάργηση της χρήσης γεωργιανών μη βιομετρικών διαβατηρίων σύμφωνα με το σχέδιο δράσης για την ελευθέρωση του καθεστώτος των θεωρήσεων.
               
            
         Μεσοπρόθεσμες προτεραιότητες
      
      
                  —
               
               
                  Να υλοποιηθούν αποτελεσματικά η στρατηγική της Γεωργίας για τη μετανάστευση 2016-2020 και το συνοδευτικό σχέδιο δράσης.
               
            
                  —
               
               
                  Να επικαιροποιείται σε τακτική βάση (τουλάχιστον ανά διετία) το μεταναστευτικό προφίλ της Γεωργίας.
               
            
                  —
               
               
                  Να συνεχιστεί αποτελεσματική υλοποίηση της συμφωνίας επανεισδοχής ΕΕ-Γεωργίας και να διασφαλισθεί ομαλή μεταφορά των κέντρων κινητικότητας και των δραστηριοτήτων επανένταξης στο κρατικό πρόγραμμα της Γεωργίας για την επανένταξη.
               
            
                  —
               
               
                  Να συνεχιστεί η ανάπτυξη πρακτικής συνεργασίας στο πλαίσιο της εταιρικής σχέσης στον τομέα της κινητικότητας μεταξύ ΕΕ-Γεωργίας.
               
            
         Διαχείριση συνόρων
      
      
         Μεσοπρόθεσμες προτεραιότητες
      
      
                  —
               
               
                  Να υλοποιηθούν αποτελεσματικά η στρατηγική της Γεωργίας για την ολοκληρωμένη διαχείριση των συνόρων 2014-2018 και το συνοδευτικό σχέδιο δράσης.
               
            
                  —
               
               
                  Να διατηρηθεί υψηλή ποιότητα συνοριακών ελέγχων και επιτήρησης συνόρων με τη βοήθεια του συστήματος αναφοράς και διαχείρισης της μετανάστευσης στα σύνορα (BMARS) και την υλοποίηση του έργου του συστήματος διαχείρισης συνοριακών επιχειρήσεων (BOMS).
               
            
                  —
               
               
                  Να επιτευχθεί πρόοδος στην οριοθέτηση των κρατικών συνόρων με γειτονικές χώρες.
               
            
         Καταπολέμηση του οργανωμένου εγκλήματος
      
      
         Βραχυπρόθεσμες προτεραιότητες
      
      
                  —
               
               
                  Να υλοποιηθεί αποτελεσματικά το εθνικό σχέδιο δράσης για την καταπολέμηση της εμπορίας ανθρώπων για την περίοδο 2017-2018 και να συνεχιστούν οι δραστηριότητες ανάπτυξης της ικανότητας των κρατικών αρχών να εντοπίζουν προδραστικά και να διερευνούν αποτελεσματικά υποθέσεις εμπορίας ανθρώπων.
               
            
                  —
               
               
                  Να παρακολουθείται η αποτελεσματικότητα του προδραστικού εντοπισμού και της διερεύνησης υποθέσεων εμπορίας ανθρώπων και να υποβάλλονται σχετικές εκθέσεις.
               
            
         Μεσοπρόθεσμες προτεραιότητες
      
      
                  —
               
               
                  Να συνεχιστούν οι προσπάθειες στον τομέα της πρόληψης και της καταπολέμησης του οργανωμένου εγκλήματος.
               
            
                  —
               
               
                  Προκειμένου να αντιμετωπιστεί αποτελεσματικά το οργανωμένο έγκλημα, να αναπτυχθεί περαιτέρω η συνεργασία μεταξύ κρατών μελών της ΕΕ και γεωργιανών υπηρεσιών επιβολής του νόμου, να υλοποιηθεί η συμφωνία συνεργασίας με την Ευρωπόλ και να συνεχιστεί η συνεργασία με τη CEPOL για σκοπούς κατάρτισης στον τομέα της επιβολής του νόμου.
               
            
                  —
               
               
                  Να βελτιωθεί η συνεργασία κατά του κυβερνοεγκλήματος και να παρασχεθεί σχετική κατάρτιση στον τομέα της επιβολής του νόμου στις αρχές της Γεωργίας.
               
            
         Καταπολέμηση παράνομων ναρκωτικών
      
      
         Βραχυπρόθεσμες προτεραιότητες
      
      
                  —
               
               
                  Να υλοποιηθούν η εθνική στρατηγική και το σχέδιο δράσης κατά των ναρκωτικών 2016-2018.
               
            
         Μεσοπρόθεσμες προτεραιότητες
      
      
                  —
               
               
                  Να συνεχιστεί η διασφάλιση ισορροπημένης και ολοκληρωμένης προσέγγισης για θέματα σχετικά με τα ναρκωτικά, προκειμένου να αντιμετωπιστούν οι επιπτώσεις στην υγεία και οι κοινωνικές επιπτώσεις της τοξικομανίας, καθώς και να διασφαλισθεί αποτελεσματικότερη πρόληψη και συνεργασία για τη μείωση της προμήθειας, της διακίνησης και της ζήτησης παράνομων ναρκωτικών.
               
            
                  —
               
               
                  Να συνεχιστεί ο τακτικός διάλογος στο πλαίσιο του τακτικού διαλόγου της Ανατολικής Εταιρικής Σχέσης (ΑΕΣ) περί ναρκωτικών.
               
            
                  —
               
               
                  Να αναπτυχθούν περαιτέρω η συνεργασία και η ανταλλαγή πληροφοριών, μεταξύ άλλων μέσω της βέλτιστης δυνατής αξιοποίησης του μνημονίου συνεννόησης μεταξύ του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ) και του Υπουργείου Δικαιοσύνης της Γεωργίας.
               
            
         Νομιμοποίηση εσόδων από παράνομες δραστηριότητες και χρηματοδότηση της τρομοκρατίας
      
      
         Βραχυπρόθεσμες προτεραιότητες
      
      
                  —
               
               
                  Να ευθυγραμμιστεί η νομοθεσία της Γεωργίας με την τέταρτη οδηγία κατά της νομιμοποίησης εσόδων από παράνομες δραστηριότητες.
               
            
                  —
               
               
                  Να διεξάγεται παρακολούθηση και να υποβάλλονται εκθέσεις σχετικά με τον αριθμό των εκδιδόμενων διαταγών δέσμευσης και δήμευσης και σχετικά με την εκτιμώμενη αξία των περιουσιακών στοιχείων που δεσμεύονται και δημεύονται, για να διασφαλισθεί η αποτελεσματική υλοποίηση της νομοθεσίας της Γεωργίας σχετικά με τη δήμευση προϊόντων εγκλήματος.
               
            
         Μεσοπρόθεσμες προτεραιότητες
      
      
                  —
               
               
                  Να συνεχιστούν οι προσπάθειες για να αναπτυχθεί περαιτέρω το νομικό και θεσμικό πλαίσιο για την πρόληψη και την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας, μεταξύ άλλων μέσω εναρμόνισης με τη νομοθεσία της ΕΕ στους τομείς αυτούς.
               
            
                  —
               
               
                  Να συνεχιστεί η υλοποίηση προτύπων από τις συστάσεις της ομάδας χρηματοοικονομικής δράσης (FATF) για τη χρηματοδότηση της τρομοκρατίας.
               
            
                  —
               
               
                  Να ενισχυθεί η επιχειρησιακή συνεργασία για κατασχέσεις, ανάκτηση περιουσιακών στοιχείων και διαχείριση περιουσιακών στοιχείων μέσω της αποτελεσματικής επικοινωνίας και ανταλλαγής βέλτιστων πρακτικών μεταξύ γεωργιανών αρχών και υπηρεσιών ανάκτησης περιουσιακών στοιχείων της ΕΕ.
               
            
         Συνεργασία κατά την καταπολέμηση της τρομοκρατίας
      
      
         Μεσοπρόθεσμες προτεραιότητες
      
      
                  —
               
               
                  Να αξιοποιηθεί πλήρως η επιχειρησιακή συμφωνία μεταξύ Γεωργίας και Ευρωπόλ, που υπογράφηκε στις 4 Απριλίου, για να διευκολυνθεί η ανταλλαγή πληροφοριών σχετικά με τρομοκρατικές οργανώσεις και ομάδες, τις δραστηριότητές τους και τα δίκτυα υποστήριξής τους.
               
            
         Νομική συνεργασία
      
      
         Βραχυπρόθεσμες προτεραιότητες
      
      
                  —
               
               
                  Να ληφθούν αποτελεσματικά και εντατικά μέτρα για να υπογραφεί και να προωθηθεί η υλοποίηση της επιχειρησιακής συμφωνίας με την Eurojust.
               
            
         Μεσοπρόθεσμες προτεραιότητες
      
      
                  —
               
               
                  Να ενισχυθεί η δικαστική συνεργασία σε αστικές και εμπορικές υποθέσεις με την προσχώρηση σε πολυμερείς συμβάσεις για τη δικαστική συνεργασία σε αστικές υποθέσεις και την υλοποίησή τους, ιδίως όσον αφορά τις βασικές συμβάσεις της Συνδιάσκεψης της Χάγης για το ιδιωτικό διεθνές δίκαιο στον τομέα της δικαστικής συνεργασίας, καθώς και της προστασίας των παιδιών, όπως η σύμβαση του 1965 σχετικά με την επίδοση και κοινοποίηση στο εξωτερικό δικαστικών και εξώδικων πράξεων σε αστικές ή εμπορικές υποθέσεις, η σύμβαση του 1970 για τη συλλογή αποδεικτικών στοιχείων στην αλλοδαπή σε αστικές ή εμπορικές υποθέσεις, η σύμβαση του 2005 για τις συμφωνίες παρέκτασης της δικαιοδοσίας και η σύμβαση της Χάγης του 2007 για τη διατροφή παιδιών και άλλες μορφές οικογενειακής διατροφής, καθώς και το πρωτόκολλό της σχετικά με το εφαρμοστέο δίκαιο στις υποχρεώσεις διατροφής.
               
            
                  —
               
               
                  Να ενισχυθεί η δικαστική συνεργασία σε ποινικές υποθέσεις με την προσχώρηση σε συναφείς συμβάσεις και την υλοποίησή τους, ιδίως εκείνες του Συμβουλίου της Ευρώπης.
               
            2.5.   Εμπόριο και συναφή με το εμπόριο θέματα
      
      Η βαθιά και συνολική Ζώνη Ελεύθερων Συναλλαγών αποτελεί εκτενές μέρος της Συμφωνίας Σύνδεσης. Ως εκ τούτου, αναμένεται ότι η υλοποίηση αυτού του μέρους, που περιέχεται στον Τίτλο IV (ΕΜΠΟΡΙΟ ΚΑΙ ΣΥΝΑΦΗ ΜΕ ΤΟ ΕΜΠΟΡΙΟ ΘΕΜΑΤΑ), θα έχει προτεραιότητα ανάλογη με τη σημασία του στο συνολικό πλαίσιο της Συμφωνίας Σύνδεσης και στο πλαίσιο των σχέσεων ΕΕ-Γεωργίας.
      
         Εμπορευματικές συναλλαγές
      
      Τα μέρη θα συνεργαστούν στην υλοποίηση των διατάξεων της Συμφωνίας Σύνδεσης σχετικά με την πρόσβαση των εμπορευμάτων στην αγορά, ιδίως μέσω κοινών διαβουλεύσεων, με στόχο:
      
         Βραχυπρόθεσμες προτεραιότητες
      
      
                  —
               
               
                  Περαιτέρω βελτιώσεις στον τομέα των στατιστικών για το εμπόριο.
               
            
                  —
               
               
                  Να διασφαλισθεί ότι δεν θα αυξηθούν οι εισαγωγικοί δασμοί που εφαρμόζονται επί του παρόντος στις συναλλαγές μεταξύ των μερών μετά την έναρξη ισχύος της συμφωνίας (ρήτρα αναστολής).
               
            
         Μεσοπρόθεσμες προτεραιότητες
      
      
                  —
               
               
                  Να στηριχθεί η Γεωργία ώστε να αυξήσει τη διαφοροποίηση της δομής των εξαγωγών της, περιλαμβανομένης της εξαγωγής νέων προϊόντων στην αγορά της ΕΕ.
               
            
                  —
               
               
                  Στενή συνεργασία προκειμένου να εφαρμοστεί αποτελεσματικά ο μηχανισμός κατά της καταστρατήγησης.
               
            
                  —
               
               
                  Να βοηθηθεί η Γεωργία να καταρτίσει και να υλοποιήσει νομοθεσία που ενδεχομένως προτίθεται να θεσπίσει περί πρόσβασης στην αγορά ή άλλων συναφών ζητημάτων (π.χ. μέτρα εμπορικής άμυνας).
               
            
                  —
               
               
                  Να διασφαλισθεί ανταλλαγή πληροφοριών σχετικά με τις εξελίξεις όσον αφορά την πρόσβαση στην αγορά και την πολιτική για την πρόσβαση στην αγορά.
               
            
         Τεχνικοί κανονισμοί, τυποποίηση και σχετική υποδομή
      
      Τα μέρη θα συνεργαστούν στον τομέα των προτύπων, των τεχνικών κανονισμών, της μετρολογίας, της εποπτείας της αγοράς, της διαπίστευσης και της διαπίστωσης της συμμόρφωσης για να επίτευξη σταδιακής προσέγγισης αυτών των συστημάτων με τα αντίστοιχα συστήματα της ΕΕ, όπως προβλέπει η Συμφωνία Σύνδεσης. Η συνεργασία θα περιλαμβάνει:
      
         Μεσοπρόθεσμες προτεραιότητες
      
      
                  —
               
               
                  Κατάρτιση νομοθεσίας την οποία η Γεωργία ανέλαβε τη δέσμευση να εφαρμόσει βάσει της Συμφωνίας Σύνδεσης, όπως προβλέπει η στρατηγική της για τα τεχνικά εμπόδια στο εμπόριο.
               
            
                  —
               
               
                  Ανάπτυξη υποδομής σχετικά με τη διαχείριση των προτύπων, των τεχνικών κανονισμών, της μετρολογίας, της εποπτείας της αγοράς, της διαπίστευσης και των διαδικασιών διαπίστωσης της συμμόρφωσης, μεταξύ άλλων μέσω ενωσιακής στήριξης.
               
            
                  —
               
               
                  Διευκόλυνση της προετοιμασίας και της προσαρμογής των ενδιαφερομένων, περιλαμβανομένων των οικονομικών φορέων, για την υλοποίηση εναρμονισμένης νομοθεσίας.
               
            
                  —
               
               
                  Συνέχιση της υλοποίησης της στρατηγικής εποπτείας της αγοράς για τα βιομηχανικά προϊόντα.
               
            
                  —
               
               
                  Στον τομέα της εποπτείας της αγοράς, ενίσχυση των διοικητικών ικανοτήτων των σχετικών κρατικών θεσμών της Γεωργίας και των φορέων εποπτείας της αγοράς.
               
            
                  —
               
               
                  Περαιτέρω κατάρτιση του προσωπικού για τη διοίκηση αρμόδιων κυβερνητικών φορέων και υπηρεσιών.
               
            
                  —
               
               
                  Ανταλλαγή πληροφοριών για όλες τις συναφείς πτυχές των στρατηγικών της Γεωργίας στους τομείς των τεχνικών εμποδίων στο εμπόριο και της εποπτείας της αγοράς, περιλαμβανομένων των προθεσμιών, κατά περίπτωση.
               
            
         Υγειονομικά και φυτοϋγειονομικά μέτρα
      
      Τα μέρη θα συνεργαστούν ώστε να προετοιμαστούν για την προσέγγιση των υγειονομικών και φυτοϋγειονομικών νομοθετικών διατάξεων της Γεωργίας για τα τρόφιμα και τις ζωοτροφές, την υγεία των φυτών, καθώς και την υγεία και την καλή μεταχείριση των ζώων, όπως και των σχετικών πρακτικών, με εκείνες της ΕΕ, όπως καθορίζεται στα σχετικά παραρτήματα της Συμφωνίας Σύνδεσης. Η συνεργασία θα περιλαμβάνει:
      
         Βραχυπρόθεσμες προτεραιότητες
      
      
                  —
               
               
                  Υποστήριξη του συστήματος έγκαιρης προειδοποίησης για την ασφάλεια των τροφίμων και των ζωοτροφών, την υγεία των ζώων και των φυτών.
               
            
                  —
               
               
                  Οργάνωση εκστρατειών ενημέρωσης αρμόδιων υπηρεσιών, επιχειρήσεων και ΜΚΟ όσον αφορά τις απαιτήσεις πρόσβασης στην αγορά της ΕΕ, καθώς και ενημέρωσης της κοινωνίας των πολιτών σχετικά με τις πτυχές της ασφάλειας των τροφίμων και των ζωοτροφών που αφορούν τους καταναλωτές.
               
            
                  —
               
               
                  Παροχή περαιτέρω τεχνικών συμβουλών και στήριξης από την ΕΕ στη Γεωργία κατά την εκπόνηση και την υλοποίηση της νομοθεσίας, περιλαμβανομένης της κατάρτισης του σχετικού προσωπικού, με την παροχή στήριξης στην αρμόδια αρχή για τη δημιουργία ικανοτήτων και την υποστήριξη της βελτίωσης της εργαστηριακής ικανότητας, σύμφωνα με τις απαιτήσεις της ΕΕ.
               
            
                  —
               
               
                  Ενίσχυση της ικανότητας προσαρμογής των επιχειρήσεων της Γεωργίας για την υλοποίηση της εναρμονισμένης νομοθεσίας.
               
            
         Μεσοπρόθεσμες προτεραιότητες
      
      
                  —
               
               
                  Να στηριχθεί η Γεωργία για να ενισχύσει την ανάλυση κινδύνου στον τομέα της υγειονομικής και φυτοϋγειονομικής προστασίας· Να διασφαλισθεί η διενέργεια κτηνιατρικών και φυτοϋγειονομικών ελέγχων, καθώς και ελέγχων ασφάλειας των τροφίμων στους συνοριακούς σταθμούς ελέγχου.
               
            
                  —
               
               
                  Να διευκολυνθεί η προσαρμογή των επιχειρήσεων της Γεωργίας για την υλοποίηση της εναρμονισμένης νομοθεσίας.
               
            
                  —
               
               
                  Συνεργασία στον τομέα της καλής μεταχείρισης των ζώων και στη μείωση της χρήσης αντιβιοτικών στην κτηνοτροφία για την καταπολέμηση της αντοχής στα αντιβιοτικά.
               
            
         Διευκόλυνση των τελωνειακών διαδικασιών και των εμπορικών συναλλαγών
      
      Τα μέρη θα συνεργαστούν για να προετοιμάσουν την εναρμόνιση της νομοθεσίας της Γεωργίας με το κεκτημένο της ΕΕ και με τα διεθνή πρότυπα που παρατίθενται στο σχετικό παράρτημα της Συμφωνίας Σύνδεσης. Η εναρμόνιση θα πρέπει να βασιστεί στον ενωσιακό τελωνειακό κώδικα, ο οποίος εφαρμόζεται από την 1η Μαΐου 2016. Το σχετικό παράρτημα AA θα αντικατοπτρίζει την αντικατάσταση του Κοινοτικού Τελωνειακού Κώδικα από τον Ενωσιακό Τελωνειακό Κώδικα.
      
         Βραχυπρόθεσμες προτεραιότητες
      
      
                  —
               
               
                  Υλοποίηση του στρατηγικού πλαισίου για τελωνειακή συνεργασία.
               
            
                  —
               
               
                  Εναρμόνιση της νομοθεσίας της Γεωργίας περί τελωνειακής επιβολής δικαιωμάτων διανοητικής ιδιοκτησίας με το κεκτημένο της ΕΕ, όπως προβλέπει η Συμφωνία Σύνδεσης.
               
            
         Μεσοπρόθεσμες προτεραιότητες
      
      
                  —
               
               
                  Το σύστημα εγκεκριμένων οικονομικών φορέων της Γεωργίας να προσεγγίσει προς το σύστημα της ΕΕ.
               
            
                  —
               
               
                  Να συνεχίσουν να εκσυγχρονίζονται οι τελωνειακές αρχές της Γεωργίας.
               
            
                  —
               
               
                  Να συνεχιστεί η απλούστευση και ο εκσυγχρονισμός των τελωνειακών διαδικασιών.
               
            
                  —
               
               
                  Να δοθεί συνδρομή στη Γεωργία κατά την προσχώρησή της στη σύμβαση περί κοινού καθεστώτος διαμετακόμισης.
               
            
                  —
               
               
                  Συνεργασία στον τελωνειακό έλεγχο βάσει ανάλυσης κινδύνου και ανταλλαγή σχετικών πληροφοριών που συμβάλλει στη βελτιωμένη διαχείριση των κινδύνων και στην ασφάλεια των αλυσίδων εφοδιασμού, τη διευκόλυνση του νόμιμου εμπορίου, και την ασφάλεια και προστασία των εισαγόμενων, εξαγόμενων ή υπό διαμετακόμιση εμπορευμάτων.
               
            
                  —
               
               
                  Να ενισχυθεί ο διάλογος για την καταπολέμηση της απάτης ώστε να αποτρέπονται παράνομες εμπορικές συναλλαγές, μεταξύ άλλων και προϊόντων που υπόκεινται σε ειδικό φόρο κατανάλωσης, ιδίως μέσω ενισχυμένης συνεργασίας στο πλαίσιο του πρωτοκόλλου για αμοιβαία διοικητική συνδρομή σε τελωνειακά ζητήματα.
               
            
                  —
               
               
                  Να εξεταστεί η προοπτική αμοιβαίας αναγνώρισης του συστήματος εγκεκριμένων οικονομικών φορέων όπως προβλέπει η Συμφωνία Σύνδεσης.
               
            
         Κανόνες καταγωγής
      
      Τα μέρη θα συνεργαστούν για να υλοποιήσουν κανόνες καταγωγής που ορίζονται στο σχετικό πρωτόκολλο της Συμφωνίας Σύνδεσης και απορρέουν από την προσχώρηση της Γεωργίας στην περιφερειακή σύμβαση για πανευρωμεσογειακούς προτιμησιακούς κανόνες καταγωγής. Η συνεργασία αυτή θα περιλαμβάνει εργασίες με σκοπό:
      
         Βραχυπρόθεσμες προτεραιότητες
      
      
                  —
               
               
                  Να συζητηθούν οι τρέχουσες διαδικασίες που εφαρμόζουν οι τελωνειακές υπηρεσίες της Γεωργίας όταν πιστοποιούν και επαληθεύουν την καταγωγή εμπορευμάτων.
               
            
         Μεσοπρόθεσμες προτεραιότητες
      
      
                  —
               
               
                  Να αντικατασταθεί το ισχύον πρωτόκολλο για τους κανόνες καταγωγής (πρωτόκολλο 2 της Συμφωνίας Σύνδεσης) με παραπομπή στην πανευρωμεσογειακή σύμβαση για τους κανόνες καταγωγής μετά την προσχώρηση της Γεωργίας.
               
            
                  —
               
               
                  Να συνεχίσει να παρέχεται κατάρτιση στην τελωνειακή υπηρεσία της Γεωργίας σε θέματα πιστοποίησης και επαλήθευσης της προτιμησιακής καταγωγής.
               
            
         Εγκατάσταση, εμπόριο υπηρεσιών και ηλεκτρονικό εμπόριο
      
      Τα μέρη θα συνεχίσουν το διάλογο για την εγκατάσταση, το εμπόριο υπηρεσιών και το ηλεκτρονικό εμπόριο σύμφωνα με τις συναφείς διατάξεις της Συμφωνίας Σύνδεσης. Επιπλέον, τα μέρη θα προετοιμάσουν την υλοποίηση των δεσμεύσεων που έχουν αναλάβει στους τομείς των υπηρεσιών, όπως προβλέπεται στα σχετικά παραρτήματα της Συμφωνίας Σύνδεσης. Αυτό θα περιλαμβάνει παροχή κατάρτισης και δημιουργία επαρκούς διοικητικής ικανότητας για να αναληφθεί προγραμματισμένη νομοθετική εναρμόνιση και να διασφαλισθούν τακτικές ανταλλαγές πληροφοριών όσον αφορά προβλεπόμενες και τρέχουσες νομοθετικές εργασίες σε τομείς που έχουν επιλεγεί προς εναρμόνιση.
      
                  —
               
               
                  Ανταλλαγή πληροφοριών και πείρας σχετικά με την ανάπτυξη διαλειτουργικών πλατφορμών ηλεκτρονικού εμπορίου.
               
            
                  —
               
               
                  Ανταλλαγή πληροφοριών και πείρας σχετικά με την ευαισθητοποίηση των ενδιαφερόμενων μερών όσον αφορά την υλοποίηση των βασικών αρχών της οδηγίας για τις ταχυδρομικές υπηρεσίες, ειδικότερα της υποχρέωσης παροχής καθολικής ταχυδρομικής υπηρεσίας, καθώς και άλλης πολιτικής για τον ταχυδρομικό τομέα.
               
            
         Τρέχουσες πληρωμές και κυκλοφορία κεφαλαίων
      
      Τα μέρη θα συνεχίσουν το διάλογο σχετικά με την κυκλοφορία κεφαλαίων και τις πληρωμές, ειδικότερα με στόχο την παρακολούθηση της συμμόρφωσης με όλες τις υφιστάμενες δεσμεύσεις και την προετοιμασία της υλοποίησης της Συμφωνίας Σύνδεσης.
      
         Δημόσιες Συμβάσεις
      
      Τα μέρη θα συνεργαστούν για τις προετοιμασίες της Γεωργίας ενόψει της υλοποίησης του κεφαλαίου της Συμφωνίας Σύνδεσης το οποίο αφορά τις δημόσιες συμβάσεις, καθώς και των σχετικών μεταρρυθμίσεων. Εδώ προβλέπονται οι εξής εργασίες:
      
         Μεσοπρόθεσμες προτεραιότητες
      
      
                  —
               
               
                  Να παρασχεθεί ακριβής και έγκαιρη πληροφόρηση για προγραμματιζόμενο νομοθετικό έργο που επηρεάζει την πολιτική δημόσιων συμβάσεων και την υλοποίησή της, τόσο για τη νομοθετική εναρμόνιση όσο και για τη σύσταση θεσμικών δομών στον τομέα των δημόσιων συμβάσεων. Η κυβέρνηση της Γεωργίας ήδη ενέκρινε συνολικό χάρτη πορείας στις 31 Μαρτίου 2016, ο οποίος καλύπτει πέντε φάσεις δράσεων που πρέπει να υλοποιηθούν κατά τη διάρκεια της περιόδου από το 2016 έως το 2022. Τα μέρη θα συζητήσουν περαιτέρω την υλοποίηση του χάρτη πορείας, με στόχο επίσης να διασφαλίσουν την προσέγγιση της νομοθεσίας της Γεωργίας περί δημόσιων συμβάσεων με το κεκτημένο της ΕΕ για τις δημόσιες συμβάσεις, όπως προβλέπει η Συμφωνία Σύνδεσης.
               
            
         Δικαιώματα διανοητικής ιδιοκτησίας (ΔΔΙ)
      
      Τα μέρη θα συνεργαστούν στις προετοιμασίες της Γεωργίας για την προσέγγιση με το κεκτημένο της ΕΕ και με διεθνή πρότυπα στον τομέα της προστασίας των δικαιωμάτων διανοητικής ιδιοκτησίας, περιλαμβανομένων των γεωγραφικών ενδείξεων, όπως προβλέπει η Συμφωνία Σύνδεσης και θα εξασφαλίσουν την αποτελεσματική προστασία των δικαιωμάτων διανοητικής ιδιοκτησίας, περιλαμβανομένων των γεωγραφικών ενδείξεων. Η συνεργασία θα περιλαμβάνει:
      
         Μεσοπρόθεσμες προτεραιότητες
      
      
                  —
               
               
                  Να διασφαλισθεί υψηλού επιπέδου προστασία και επιβολή των ΔΔΙ για κατόχους δικαιωμάτων από αμφότερα τα μέρη.
               
            
                  —
               
               
                  Να ενισχυθεί η ικανότητα επιβολής του νόμου από τους αρμόδιους κυβερνητικούς φορείς ή εκτελεστικούς οργανισμούς, καθώς και να διασφαλισθεί ορθή λειτουργία του δικαστικού συστήματος ώστε να εγγυάται στους κατόχους δικαιωμάτων πρόσβαση στη δικαιοσύνη και επιβολή κυρώσεων.
               
            
                  —
               
               
                  Να υποστηριχθεί η λειτουργία του Εθνικού Κέντρου Διανοητικής Ιδιοκτησίας της Γεωργίας «Sakpatenti» προκειμένου να διασφαλισθεί η προστασία των δικαιωμάτων βιομηχανικής ιδιοκτησίας και των δικαιωμάτων διανοητικής ιδιοκτησίας· να επεκταθεί η συνεργασία με αρχές τρίτων χωρών και με βιομηχανικές ενώσεις.
               
            
                  —
               
               
                  Να ληφθούν μέτρα ώστε να αυξηθεί η ευαισθητοποίηση του κοινού στον τομέα της προστασίας της διανοητικής και βιομηχανικής ιδιοκτησίας και να εξασφαλιστεί αποτελεσματικός διάλογος με τους κατόχους δικαιωμάτων.
               
            
                  —
               
               
                  Να ληφθούν αποτελεσματικά μέτρα κατά της παραποίησης και της πειρατείας, περιλαμβανομένης της παραγωγής στατιστικών στοιχείων σχετικά με τις εν λόγω δραστηριότητες τα οποία θα πρέπει να ανταλλάσσονται μεταξύ των μερών.
               
            
         Ανταγωνισμός
      
      
         Μεσοπρόθεσμες προτεραιότητες
      
      Τα μέρη θα συνεργαστούν για την υλοποίηση του κεφαλαίου περί ανταγωνισμού της Συμφωνίας Σύνδεσης και των σχετικών μεταρρυθμίσεων. Η συνεργασία θα καλύπτει το θεσμικό πλαίσιο και τη συναφή διοικητική ικανότητα της Γεωργίας να εγγυηθεί αποτελεσματική υλοποίηση της συναφούς νομοθεσίας, καθώς και ενισχυμένο διάλογο περί επιβολής της νομοθεσίας στον τομέα του ανταγωνισμού και συναφείς νομοθεσίες.
      
         Διαφάνεια
      
      
         Βραχυπρόθεσμες προτεραιότητες
      
      Τα μέρη θα δώσουν ιδιαίτερη προσοχή στη συνεργασία κατά την προετοιμασία της υλοποίησης των δεσμεύσεων όσον αφορά τη διαφάνεια στη χάραξη πολιτικής σχετικής με το εμπόριο. Τα μέρη θα συζητήσουν ορθές πρακτικές και εκατέρωθεν εμπειρίες διαφανούς χάραξης πολιτικής, θα ανταλλάξουν πληροφορίες και θα παράσχουν συναφή κατάρτιση, μεταξύ άλλων σχετικά με τους μηχανισμούς επικοινωνίας και τις διαβουλεύσεις με τους ενδιαφερομένους, καθώς και θα διεξαγάγουν σεμινάρια και άλλες εκδηλώσεις για το ευρύτερο κοινό, με στόχο να εξηγήσουν την υλοποίηση της Συμφωνίας Σύνδεσης και τη διαδικασία προσέγγισης.
      
         Εμπόριο και βιώσιμη ανάπτυξη
      
      
         Μεσοπρόθεσμες προτεραιότητες
      
      Τα μέρη θα συνεχίσουν το διάλογό τους για τα ζητήματα που καλύπτονται από το κεφάλαιο της Συμφωνίας Σύνδεσης το οποίο αφορά το εμπόριο και τη βιώσιμη ανάπτυξη, ειδικότερα ανταλλάσσοντας πληροφορίες για την ανάπτυξη κατάλληλου συστήματος επιθεώρησης εργασίας για όλα τα διεθνή θεμελιώδη εργασιακά πρότυπα, την υλοποίηση του εργατικού κώδικα, την υλοποίηση πολυμερών περιβαλλοντικών συμφωνιών στην οποία η κάθε πλευρά είναι συμβαλλόμενο μέρος, και την υλοποίηση των δεσμεύσεών τους που αφορούν τη βιώσιμη ανάπτυξη, και επίσης θα συζητούν και θα ανταλλάσσουν βέλτιστες πρακτικές για τη μελλοντική υλοποίηση των δεσμεύσεων βάσει του κεφαλαίου που αφορά τη συμμετοχή των ενδιαφερομένων και το διάλογο με την κοινωνία των πολιτών.
      2.6.   Οικονομική ανάπτυξη και ευκαιρίες της αγοράς
      
      Τα μέρη θα συνεργαστούν για να στηρίξουν τη Γεωργία στην καθιέρωση μιας πλήρως λειτουργούσας οικονομίας της αγοράς και τη σταδιακή προσέγγιση των πολιτικών της με τις πολιτικές της ΕΕ σύμφωνα με τις κατευθυντήριες αρχές της μακροοικονομικής σταθερότητας, της εξυγίανσης των δημόσιων οικονομικών, ενός εύρωστου χρηματοπιστωτικού συστήματος και βιώσιμου ισοζυγίου πληρωμών. Για τον σκοπό αυτό, θα διασφαλίσουν την παρακολούθηση των εξελίξεων των μακροοικονομικών μεγεθών, την εξέταση των βασικών προκλήσεων σε θέματα πολιτικής και την ανταλλαγή πληροφοριών σχετικά με βέλτιστες πρακτικές, ενισχύοντας τον τακτικό διάλογο για μακροοικονομικά θέματα, για να βελτιώσουν την ποιότητα της χάραξης οικονομικής πολιτικής.
      Επιπλέον, τα μέρη συμφωνούν να συνεργαστούν με στόχο:
      
         Μεσοπρόθεσμες προτεραιότητες
      
      
                  —
               
               
                  Να ενισχυθούν η ανεξαρτησία και οι ρυθμιστικές εξουσίες της Εθνικής Τράπεζας της Γεωργίας και να αξιοποιηθεί από κοινού η ενωσιακή πείρα, μεταξύ άλλων και της την ΕΚΤ, σχετικά με τη νομισματική και συναλλαγματική πολιτική, καθώς και σχετικά με τις πολιτικές για τη ρύθμιση και την εποπτεία του χρηματοπιστωτικού και του τραπεζικού τομέα, για να αναπτυχθούν περαιτέρω οι ικανότητες της Γεωργίας σε αυτούς τους τομείς.
               
            
                  —
               
               
                  Να βελτιωθούν η βιωσιμότητα και η διαχείριση των δημόσιων οικονομικών, με την υλοποίηση δημοσιονομικών μεταρρυθμίσεων.
               
            
                  —
               
               
                  Να αναπτυχθεί ένα βιώσιμο, ολοκληρωμένο και άρτια στοχευμένο δίχτυ κοινωνικής προστασίας.
               
            
         Γεωργία και αγροτική ανάπτυξη
      
      Τα μέρη θα συνεργαστούν στα εξής:
      
         Βραχυπρόθεσμες προτεραιότητες
      
      
                  —
               
               
                  Έγκριση και υλοποίηση της στρατηγικής αγροτικής ανάπτυξης 2017-2020 της Γεωργίας.
               
            
         Μεσοπρόθεσμες προτεραιότητες
      
      
                  —
               
               
                  Εκσυγχρονισμός και βελτίωση της αποδοτικότητας των θεσμικών οργάνων που είναι αρμόδια για τη γεωργική ανάπτυξη, μεταξύ άλλων με τη συμμετοχή όλων των σχετικών ενδιαφερομένων του τομέα στη διαδικασία αυτή.
               
            
                  —
               
               
                  Διευκόλυνση της σταδιακής υιοθέτησης προτύπων εμπορίας για γεωργικά προϊόντα, για να στηρίξουν ένα υψηλότερο επίπεδο ασφάλειας τροφίμων και την υλοποίηση συστημάτων ποιότητας.
               
            
                  —
               
               
                  Βελτίωση της ανταγωνιστικότητας και αειφορίας της γεωργικής παραγωγής, ενισχύοντας οικονομίες κλίμακας μέσω αγορακεντρικών αγροτικών συνεταιρισμών, αναπτύσσοντας συμβουλευτικά συστήματα και συστήματα επέκτασης για να αυξήσουν την παραγωγή και τις εξαγωγές· και διευκόλυνση της πρόσβασης σε βιώσιμους πιστωτικούς και χρηματοπιστωτικούς πόρους για τη γεωργία.
               
            
                  —
               
               
                  Στήριξη της ανάπτυξης αποτελεσματικών αλυσίδων αξίας και στήριξη των μ-με για να αυξήσουν την ανταγωνιστικότητά τους σε επιλεγμένους τομείς με υψηλή εξαγωγική αξία.
               
            
                  —
               
               
                  Μετακίνηση προ την προοδευτική σύγκλιση και υλοποίηση αποτελεσματικών πολιτικών γεωργικής και αγροτικής ανάπτυξης, βάσει αποδεδειγμένων προτύπων της ΕΕ.
               
            
                  —
               
               
                  Βελτίωση της απασχόλησης και των συνθηκών διαβίωσης στις αγροτικές περιοχές μέσω βελτιωμένης διαχείρισης φυσικών πόρων, βελτιωμένων υπηρεσιών και υποδομών και διαφοροποίησης της αγροτικής οικονομίας.
               
            
                  —
               
               
                  Στήριξη στην προώθηση γεωργιανών γεωργικών προϊόντων.
               
            
         Δημόσιος εσωτερικός δημοσιονομικός έλεγχος και εξωτερικός έλεγχος
      
      Τα μέρη θα συνεργαστούν με σκοπό να διασφαλίσουν την ανάπτυξη δημόσιου δημοσιονομικού ελέγχου και εξωτερικού ελέγχου με τους εξής τρόπους:
      
         Βραχυπρόθεσμες προτεραιότητες
      
      
                  —
               
               
                  Να αναπτυχθεί περαιτέρω το σύστημα εσωτερικού ελέγχου βάσει αποκεντρωμένων αρμοδιοτήτων διαχείρισης, που να περιλαμβάνουν λειτουργικά ανεξάρτητο εσωτερικό λογιστικό έλεγχο στις κρατικές αρχές διασφαλίζοντας εναρμόνιση με τα γενικώς αποδεκτά διεθνή πρότυπα και πλαίσια και την ορθή πρακτική της ΕΕ.
               
            
         Μεσοπρόθεσμες προτεραιότητες
      
      
                  —
               
               
                  Να συνεχίσει να βελτιώνεται το σύστημα εσωτερικού ελέγχου και εσωτερικού λογιστικού ελέγχου στον δημόσιο τομέα βάσει εκτίμησης της απόκλισης μεταξύ πραγματικής πρακτικής και γενικώς αποδεκτών διεθνών προτύπων και πλαισίων και της ορθής πρακτικής της ΕΕ.
               
            
                  —
               
               
                  Να εξασφαλιστεί περαιτέρω ανάπτυξη της λειτουργίας εξωτερικού ελέγχου του Ελεγκτικού Συνεδρίου (Κρατική Υπηρεσία Ελέγχου της Γεωργίας), σύμφωνα με τα γενικώς αποδεκτά διεθνή πρότυπα (INTOSAI).
               
            
         Φορολογία
      
      Τα μέρη θα προωθήσουν και θα ενισχύσουν τη συνεργασία με σκοπό τη βελτίωση και την ανάπτυξη του φορολογικού συστήματος και της φορολογικής διοίκησης της Γεωργίας, βάσει ενωσιακών και διεθνών προτύπων, περιλαμβανομένης της προετοιμασίας για τη σταδιακή προσέγγιση με το κεκτημένο της ΕΕ και διεθνείς πράξεις, όπως προβλέπει το σχετικό παράρτημα της Συμφωνίας Σύνδεσης, και ειδικότερα με τους εξής τρόπους:
      
                  —
               
               
                  Βελτιώνοντας και απλουστεύοντας τη φορολογική νομοθεσία.
               
            
                  —
               
               
                  Βελτιώνοντας τη διεθνή συνεργασία στον φορολογικό τομέα προκειμένου να ενισχύσουν τη χρηστή διακυβέρνηση στον τομέα αυτόν, δηλαδή τις αρχές της διαφάνειας, της ανταλλαγής πληροφοριών και του θεμιτού φορολογικού ανταγωνισμού.
               
            
                  —
               
               
                  Βελτιώνοντας την ικανότητα της φορολογικής διοίκησης, ιδίως με τη μετακίνηση προς ένα πιο εστιασμένο σύστημα φορολογικών και λογιστικών ελέγχων βάσει ανάλυσης κινδύνου.
               
            
                  —
               
               
                  Λαμβάνοντας μέτρα για να εναρμονίσουν τις πολιτικές καταπολέμησης της απάτης και του λαθρεμπορίου προϊόντων που υπόκεινται σε ειδικό φόρο κατανάλωσης.
               
            
                  —
               
               
                  Αναπτύσσοντας συνεργασία με τις φορολογικές διοικήσεις των κρατών μελών της ΕΕ μέσω της ανταλλαγής νέων εμπειριών και τάσεων στον τομέα της φορολογίας.
               
            
         Στατιστικές
      
      Τα μέρη θα συνεργαστούν με σκοπό:
      
         Μεσοπρόθεσμες προτεραιότητες
      
      
                  —
               
               
                  Να αντιμετωπισθούν στατιστικές αποκλίσεις στη μέτρηση διμερών εμπορικών στοιχείων ΕΕ-Γεωργίας.
               
            
                  —
               
               
                  Να συνεχίσει να εξασφαλίζεται διαθεσιμότητα στατιστικών στοιχείων και δεδομένων για ερευνητές, δημοσιογράφους και για το ευρύ κοινό.
               
            
                  —
               
               
                  Να προετοιμασθεί η προσέγγιση με το κεκτημένο της ΕΕ, ιδίως μέσω των εξής:
                  
                              —
                           
                           
                              Καθιέρωση υποβολής εκθέσεων ποιότητας για τις περισσότερες στατιστικές έρευνες.
                           
                        
                              —
                           
                           
                              Ολοκλήρωση της εισαγωγής της μεθοδολογίας SNA 2008.
                           
                        
                              —
                           
                           
                              Εναρμόνιση της μεθοδολογίας στατιστικών των επιχειρήσεων με τα πρότυπα και τις στατιστικές επιχειρήσεων της ΕΕ με γνώμονα τις μελλοντικές απαιτήσεις δεδομένων όπως προβλέπει ο κανονισμός-πλαίσιο για την ενσωμάτωση των στατιστικών για τις επιχειρήσεις (FRIBS)· η προώθηση της κοινοποίησης εμπειριών από τις χώρες της ΕΕ όσον αφορά την υλοποίηση του FRIBS είναι επιθυμητή για να ενισχυθεί η διαδικασία εναρμόνισης.
                           
                        
            
         Πολιτική καταναλωτών
      
      Ενόψει της προετοιμασίας για την υλοποίηση του κεκτημένου της ΕΕ και των διεθνών πράξεων που αναφέρονται στα σχετικά παραρτήματα της Συμφωνίας Σύνδεσης, τα μέρη θα συνεργαστούν για τα εξής:
      
                  —
               
               
                  Να στηριχθεί η Γεωργία για να προσεγγίσει σταδιακά τη νομοθεσία της με τη συναφή νομοθεσία της ΕΕ και τις διεθνείς πράξεις εντός των χρονοδιαγραμμάτων που ορίζονται στο παράρτημα XXIX της Συμφωνίας Σύνδεσης.
               
            
                  —
               
               
                  Να ενισχυθεί η προστασία των καταναλωτών στη Γεωργία, ιδίως με την κατάρτιση κυβερνητικών υπαλλήλων και άλλων εκπροσώπων συμφερόντων καταναλωτών όσον αφορά την εναρμόνιση με τη νομοθεσία της ΕΕ και τη συνακόλουθη υλοποίησή της.
               
            
         Εταιρικό δίκαιο, λογιστική και λογιστικός έλεγχος και εταιρική διακυβέρνηση
      
      Τα μέρη θα συνεργαστούν ενόψει της προετοιμασίας της Γεωργίας για εναρμόνιση με το κεκτημένο της ΕΕ και τις διεθνείς πράξεις που αναφέρονται στο σχετικό παράρτημα της Συμφωνίας Σύνδεσης και για την υλοποίηση τους, ειδικότερα ενόψει των προσπαθειών της Γεωργίας να αξιοποιήσει περισσότερο τον τακτικό μεταξύ τους διάλογο για να ενισχύσει τη συνεργασία και να συζητήσει μέτρα που θα πρέπει να ληφθούν.
      
         Βραχυπρόθεσμες προτεραιότητες
      
      
                  —
               
               
                  Να προσδιορισθούν τομείς στους οποίους η ΕΕ θα μπορούσε να παράσχει περαιτέρω κατάρτιση και ανάπτυξη ικανοτήτων.
               
            
         Μεσοπρόθεσμες προτεραιότητες
      
      
                  —
               
               
                  Να αναπτυχθεί η διοικητική ικανότητα αρμόδιων κρατικών φορέων.
               
            
                  —
               
               
                  Να αναπτυχθούν εταιρικό δίκαιο και άλλοι συναφείς νόμοι σε συνάρτηση με το κεκτημένο της ΕΕ.
               
            
                  —
               
               
                  Να εξασφαλισθεί η υλοποίηση των κανόνων που θέτει το νέο εταιρικό δίκαιο όσον αφορά την υποχρεωτική δημοσιοποίηση πληροφοριών.
               
            
                  —
               
               
                  Να καθιερωθούν συναφή διεθνή πρότυπα λογιστικού ελέγχου σε εθνικό επίπεδο και να προωθηθεί η εφαρμογή τους από όλες τις εισηγμένες εταιρείες σε εθνικό επίπεδο.
               
            
                  —
               
               
                  Να παρέχεται έγκαιρη, συναφή και ακριβή πληροφόρηση σχετικά με την τρέχουσα κατάσταση και την εξέλιξη της ισχύουσας νομοθεσίας στη Γεωργία και τη συμμόρφωσή της με το κεκτημένο της ΕΕ, και να ανταλλάσσονται εκ των προτέρων συναφείς πληροφορίες όσον αφορά την απαιτούμενη θεσμική ανάπτυξη και ανάπτυξη ικανοτήτων για την εναρμόνιση με το κεκτημένο της ΕΕ· (Σημ.: στο πλαίσιο αυτό, η κυβέρνηση ενέκρινε το σχέδιο δράσης για τη μεταρρύθμιση της χρηματοοικονομικής αναφοράς και του λογιστικού ελέγχου. Ένα από τα απτά αποτελέσματα είναι η νομοθεσία περί χρηματοοικονομικής αναφοράς και λογιστικού ελέγχου η οποία τέθηκε σε ισχύ στις 8 Ιουνίου 2016).
               
            
         Χρηματοπιστωτικές υπηρεσίες
      
      Στόχος της συνεργασίας θα είναι να προετοιμάσει τη Γεωργία για τον εκσυγχρονισμό του χρηματοπιστωτικού κανονιστικού και εποπτικού της πλαισίου, κάνοντας χρήση της νομοθεσίας της ΕΕ και των διεθνών πράξεων που αναφέρονται στα σχετικά παραρτήματα της Συμφωνίας Σύνδεσης ως σημείου αναφοράς για την ανάπτυξη ενός συνόλου κανόνων κατάλληλων για τη Γεωργία. Η συνεργασία αυτή θα περιλαμβάνει τις ακόλουθες ενέργειες και θα συμβάλλει στην επίτευξη των ακόλουθων στόχων:
      
         Βραχυπρόθεσμες προτεραιότητες
      
      
                  —
               
               
                  Να προσδιορισθούν τομείς στους οποίους θα πρέπει να προβλεφθεί κατάρτιση και ανάπτυξη ικανοτήτων.
               
            
                  —
               
               
                  Να καθιερωθούν επαφές και ανταλλαγή πληροφοριών με τους χρηματοπιστωτικούς εποπτικούς φορείς της ΕΕ, όπως προβλέπει η Συμφωνία Σύνδεσης.
               
            
                  —
               
               
                  Να παρέχεται έγκαιρη, συναφή και ακριβή πληροφόρηση σχετικά με την τρέχουσα κατάσταση και την εξέλιξη της ισχύουσας νομοθεσίας στη Γεωργία.
               
            
         Μεσοπρόθεσμες προτεραιότητες
      
      
                  —
               
               
                  Να δημιουργηθεί νέο κανονιστικό και εποπτικό πλαίσιο σύμφωνο με διεθνώς συμφωνημένα κανονιστικά πρότυπα, το οποίο θα περιλαμβάνει νέα προσέγγιση, εργαλεία και μέσα εποπτείας.
               
            
                  —
               
               
                  Να βελτιωθεί η διοικητική ικανότητα των εποπτικών αρχών.
               
            
                  —
               
               
                  Να συνεχιστεί η συνεργασία με τη FATF, το Συμβούλιο της Ευρώπης, τη MONEYVAL και τις αρμόδιες αρχές στα κράτη μέλη της ΕΕ, και να υπογραφούν μνημόνια συμφωνίας μεταξύ των αρχών χρηματοοικονομικών πληροφοριών της Γεωργίας και των κρατών μελών της ΕΕ.
               
            
         Βιομηχανική πολιτική και πολιτική στον τομέα των επιχειρήσεων και εξορυκτική βιομηχανία
      
      Τα μέρη θα συνεργαστούν για να βελτιώσουν το επιχειρηματικό και κανονιστικό περιβάλλον, ιδίως για τις μ-με, περιλαμβανομένων των πολύ μικρών επιχειρήσεων, ειδικότερα με τα εξής:
      
         Βραχυπρόθεσμες προτεραιότητες
      
      
                  —
               
               
                  Υλοποίηση της στρατηγικής της Γεωργίας για τις μ-με και του αντίστοιχου σχεδίου δράσης για την περίοδο 2016-2017.
               
            
         Μεσοπρόθεσμες προτεραιότητες
      
      
                  —
               
               
                  Υλοποίηση του χάρτη πορείας της χώρας και των συστάσεων της αξιολόγησης της πρωτοβουλίας SBA (Small Business Act) στο μέτρο του δυνατού.
               
            
                  —
               
               
                  Να συνδεθεί η ανάπτυξη των μ-με με τις ευκαιρίες που δημιουργεί η ΕΟΖΕΣ, μεταξύ άλλων μέσω δικτύων (στήριξης) επιχειρήσεων (όπως το Enterprise Europe Network) και συνεργατικών σχηματισμών.
               
            
                  —
               
               
                  Να ενισχυθεί ο ρόλος των ενώσεων επιχειρήσεων και μ-με (περιλαμβανομένων των κλαδικών ενώσεων) με σκοπό να βελτιωθεί ο διάλογος μεταξύ δημόσιου και ιδιωτικού τομέα.
               
            
                  —
               
               
                  Να αναπτυχθούν ευκαιρίες για την είσοδο νεοϊδρυόμενων επιχειρήσεων της Γεωργίας στις αγορές της ΕΕ και της Γεωργίας.
               
            Μέσω της ειδικής υποεπιτροπής, τα μέρη θα ανταλλάσσουν πληροφορίες σχετικά με την εξορυκτική βιομηχανία και τη βιομηχανία μετάλλων με σκοπό την καλύτερη κατανόηση της πολιτικής της Γεωργίας και της ΕΕ, περιλαμβανομένης της υλοποίησης της πρωτοβουλίας της ΕΕ για τις πρώτες ύλες, του ερευνητικού προγράμματος «Ορίζων 2020» και της ευρωπαϊκής σύμπραξης καινοτομίας για τις πρώτες ύλες.
      
         Τουρισμός
      
      Μέσω της ειδικής υποεπιτροπής, τα μέρη θα ανταλλάσσουν πληροφορίες σχετικά με την ανάπτυξη του τουρισμού στη Γεωργία και στην ΕΕ, περιλαμβανομένων σχετικών εκδηλώσεων και βέλτιστων πρακτικών και θα στηρίξουν τη Γεωργία στην υλοποίηση της Γεωργιανής Στρατηγικής Τουρισμού που εγκρίθηκε το 2015.
      
         Απασχόληση, κοινωνική πολιτική και ισότητα ευκαιριών
      
      Τα μέρη θα συνεργαστούν με σκοπό:
      
         Βραχυπρόθεσμες προτεραιότητες
      
      
                  —
               
               
                  Να προετοιμαστεί η εναρμόνιση με το κεκτημένο της ΕΕ στους τομείς της υγείας και της ασφάλειας στην εργασία, του εργατικού δικαίου και των συνθηκών εργασίας, της ισότητας των φύλων και της μη εισαγωγής διακρίσεων, καθώς και για την υλοποίησή του, όπως αναφέρεται στα σχετικά παραρτήματα της συμφωνίας, και ειδικότερα να θεσπίσουν κατάλληλο σύστημα επιβολής του νόμου και εποπτείας σύμφωνα με τις προσεγγίσεις της ΕΕ (αρχής γενομένης από τον τομέα της υγείας και της ασφάλειας στην εργασία) και να αναπτυχθεί η ικανότητα των κοινωνικών εταίρων (π.χ. κατάρτιση όσον αφορά τη νομοθεσία και τα πρότυπα της ΕΕ στον τομέα της υγείας και της ασφάλειας και στον τομέα του εργατικού δικαίου).
               
            
                  —
               
               
                  Να παρακολουθείται η συνεχιζόμενη υλοποίηση του νέου υπηρεσιακού μοντέλου για τις δημόσιες υπηρεσίες απασχόλησης.
               
            
                  —
               
               
                  Να συμπληρωθεί το νομικό πλαίσιο που είναι απαραίτητο για να καθιερωθεί ένα πλήρως λειτουργικό σύστημα επιθεώρησης εργασίας.
               
            
                  —
               
               
                  Να βελτιωθούν περαιτέρω οι ικανότητες των κοινωνικών υπηρεσιών και του Υπουργείου Εργασίας, Υγείας και Κοινωνικών Υποθέσεων, με σκοπό να ενισχυθούν οι ικανότητες των αρχών που είναι αρμόδιες να χαράσσουν και να υλοποιούν πολιτικές απασχόλησης και κοινωνικές πολιτικές, με σεβασμό της αρχής των ίσων ευκαιριών.
               
            
         Μεσοπρόθεσμες προτεραιότητες
      
      
                  —
               
               
                  Να τεθούν σε λειτουργία οι νεοσύστατες δημόσιες υπηρεσίες απασχόλησης με επαρκείς ικανότητες και σύμφωνα με τις απαιτήσεις που ισχύουν για τις ευρωπαϊκές δημόσιες υπηρεσίες απασχόλησης.
               
            
                  —
               
               
                  Να συνεχιστούν η εγκαθίδρυση αποτελεσματικού συστήματος επιθεώρησης εργασίας σύμφωνα με τα πρότυπα της ΔΟΕ, με σκοπό να εξασφαλισθούν οι απαιτούμενες ικανότητες διοίκησης και επιβολής του νόμου στους τομείς της υγείας και της ασφάλειας στην εργασία και του εργατικού δικαίου, και η ενίσχυση των αρμόδιων δικαστικών οργάνων.
               
            
                  —
               
               
                  Να αναπτυχθεί στρατηγική προσέγγιση για την απασχόληση, με σκοπό περισσότερες και καλύτερες θέσεις απασχόλησης με αξιοπρεπείς συνθήκες εργασίας, καλύτερη αντιστοιχία των δεξιοτήτων και των θέσεων απασχόλησης στην αγορά εργασίας και προώθηση ενεργών μέτρων για την αγορά εργασίας και αποτελεσματικών υπηρεσιών απασχόλησης, με ιδιαίτερη έμφαση στη νεολαία.
               
            
                  —
               
               
                  Να εξασφαλισθεί εύρυθμος κοινωνικός διάλογος μέσω της αποτελεσματικής λειτουργίας της τριμερούς επιτροπής κοινωνικής εταιρικής σχέσης και της ανάπτυξης των ικανοτήτων των κοινωνικών εταίρων.
               
            
         Συνεργασία στον τομέα της ψηφιακής οικονομίας και κοινωνίας
      
      Τα μέρη θα συνεργαστούν για να προετοιμάσουν την υλοποίηση του κεκτημένου της ΕΕ που αναφέρεται στα σχετικά παραρτήματα της Συμφωνίας Σύνδεσης και να στηρίξουν τη Γεωργία στα εξής:
      
         Μεσοπρόθεσμες προτεραιότητες
      
      
                  —
               
               
                  Προσπάθειες να εναρμονιστεί η νομοθεσία στον τομέα των ηλεκτρονικών επικοινωνιών με το κεκτημένο της ΕΕ.
               
            
                  —
               
               
                  Δραστηριότητες προορισμένες να ενισχύσουν την ανεξαρτησία και τη διοικητική ικανότητα της εθνικής ρυθμιστικής αρχής στον τομέα των επικοινωνιών, για να διασφαλίσουν την ικανότητά της να λαμβάνει κατάλληλα ρυθμιστικά μέτρα και να επιβάλλει την εφαρμογή των αποφάσεών της και όλων των εφαρμοστέων κανονισμών και να εγγυάται τον θεμιτό ανταγωνισμό στις αγορές.
               
            
                  —
               
               
                  Ενίσχυση του τομέα με την ανταλλαγή πληροφοριών και πείρας όσον αφορά την υλοποίηση της ψηφιακής ενιαίας αγοράς.
               
            
                  —
               
               
                  Προσπάθειες να αυξηθεί η κυβερνοανθεκτικότητα βασικών τομέων ζωτικών υποδομών και οργανισμών του δημόσιου τομέα, με βάση συναφείς εμπειρίες της ΕΕ και σύμφωνα με τα πρότυπα της ΕΕ.
               
            
         Αλιεία και θαλάσσια πολιτική
      
      Τα μέρη θα συνεργαστούν με σκοπό:
      
         Βραχυπρόθεσμες προτεραιότητες
      
      
                  —
               
               
                  Να προωθηθεί ολοκληρωμένη προσέγγιση των θαλάσσιων υποθέσεων, ιδίως με τη συμβολή στην ανάπτυξη διατομεακών πρωτοβουλιών στον θαλάσσιο τομέα μέσω της σύστασης ομάδας εργασίας στον τομέα των θαλάσσιων υποθέσεων που θα αποτελείται από αρμόδια υπουργεία και υπηρεσίες και με τον εντοπισμό τομέων κοινού ενδιαφέροντος και την ενεργή συνεργασία με παράκτια κράτη και ενδιαφερόμενους του θαλάσσιου τομέα στην περιοχή του Εύξεινου Πόντου, στο πλαίσιο της ολοκληρωμένης θαλάσσιας πολιτικής της ΕΕ.
               
            
         Μεσοπρόθεσμες προτεραιότητες
      
      
                  —
               
               
                  Να βελτιωθούν και να ενισχυθούν η παρακολούθηση και ο έλεγχος αλιευτικών δραστηριοτήτων και της εμπορίας προϊόντων αλιείας και η ιχνηλασιμότητά τους, με στόχο να καταπολεμηθεί αποτελεσματικά η παράνομη, λαθραία και άναρχη αλιεία (ΠΛΑ αλιεία).
               
            
                  —
               
               
                  Να γίνουν απαιτούμενα βήματα για να επιτευχθεί βιώσιμη αλιεία στον Εύξεινο Πόντο, τόσο σε διμερές όσο και σε πολυμερές πλαίσιο, βάσει μιας προσέγγισης οικοσυστήματος στη διαχείριση της αλιείας.
               
            
                  —
               
               
                  Να αυξηθεί η επιστημονική και τεχνική συνεργασία με σκοπό να εξασφαλιστεί η ικανότητα παρακολούθησης της αλιείας βάσει ορθών και αξιόπιστων δεδομένων και να αξιολογείται η κατάσταση των θαλάσσιων πόρων και του θαλάσσιου περιβάλλοντος.
               
            
         Δημόσια υγεία
      
      Τα μέρη θα συνεργαστούν με σκοπό:
      
                  —
               
               
                  Να στηρίξουν τη Γεωργία για την προετοιμασία της υλοποίησης του κεκτημένου της ΕΕ στον τομέα της υγείας, όπως αναφέρεται στα σχετικά παραρτήματα της Συμφωνίας Σύνδεσης, ειδικότερα στους τομείς της ασφάλειας του αίματος, του ελέγχου του καπνού, της ποιότητας και ασφάλειας ουσιών ανθρώπινης προέλευσης (αίμα, ιστοί, όργανα, κύτταρα) και των μεταδοτικών νοσημάτων, σύμφωνα και με τις διεθνείς υποχρεώσεις της Γεωργίας δυνάμει της σύμβασης-πλαισίου για τον έλεγχο του καπνού και του Διεθνούς Υγειονομικού Κανονισμού.
               
            
                  —
               
               
                  Να βελτιωθεί η κάλυψη της καθολικής υγειονομικής περίθαλψης και να μειωθούν οι άμεσες δαπάνες που πρέπει να καταβάλουν οι ασθενείς. Το ζήτημα αυτό θεωρείται βασική προτεραιότητα της κυβέρνησης η οποία αντανακλάται μεταξύ άλλων στην αύξηση των δημόσιων δαπανών για την υγεία και στην υλοποίηση διεξοδικών μεταρρυθμίσεων για την να ενισχυθεί ο τομέα της υγειονομικής περίθαλψης.
               
            
                  —
               
               
                  Να βελτιωθούν η ποιότητα και η προσβασιμότητα της πρωτοβάθμιας υγειονομικής περίθαλψης, με στόχο την πρόληψη ασθενειών και τη βελτίωση της ποιότητας ζωής.
               
            
                  —
               
               
                  Να ενισχυθούν τα ιδρύματα υγειονομικής περίθαλψης —τα περισσότερα από τα οποία είναι υπό ιδιωτική διαχείριση— και η λογοδοσία τους, με την καθιέρωση δεικτών ποιότητας, αγορών βασισμένων σε αξίες και άλλων διαδικασιών διαχείρισης ποιότητας, μεταξύ άλλων μέσω της αναγνώρισης της πιστοποίησης ιδρυμάτων ιατροφαρμακευτικής περίθαλψης από διεθνείς οργανισμούς πιστοποίησης·
               
            
                  —
               
               
                  Να ενισχυθεί η εθνική πολυτομεακή δράση για την καταπολέμηση της αντοχής στα αντιμικροβιακά, μεταξύ άλλων με ενίσχυση της εποπτείας, της συνετής χρήσης αντιμικροβιακών ουσιών και του ελέγχου λοιμώξεων σε χώρους υγειονομικής περίθαλψης.
               
            2.7   Συνδεσιμότητα, ενεργειακή απόδοση, περιβάλλον, δράση για το κλίμα και πολιτική προστασία
      
      
         Μεταφορές
      
      Τα μέρη θα συνεργαστούν για να προετοιμάσουν την υλοποίηση του κεκτημένου της ΕΕ σε όλους τους τρόπους μεταφοράς που αναφέρονται στα σχετικά παραρτήματα της Συμφωνίας Σύνδεσης και να στηρίξουν τη Γεωργία στα εξής:
      
         Μεσοπρόθεσμες προτεραιότητες
      
      
                  —
               
               
                  Να συνεχιστεί η υλοποίηση του κεκτημένου της ΕΕ στον τομέα της αεροπορίας, προκειμένου να αξιοποιηθεί πλήρως η συμφωνία κοινού αεροπορικού χώρου ΕΕ-Γεωργίας.
               
            
                  —
               
               
                  Δραστηριότητες για να βελτιωθεί η ασφάλεια σε όλους τους τρόπους μεταφοράς (αεροπορικές, οδικές, θαλάσσιες, σιδηροδρομικές μεταφορές).
               
            
                  —
               
               
                  Να αναπτυχθούν υποδομές, ιδίως να αρχίσει η προετοιμασία και υλοποίηση περαιτέρω έργων για την ανάπτυξη του εκτεταμένου κεντρικού δικτύου ΔΕΔ-Μ, όπως συμφωνήθηκε στην υπουργική σύνοδο για το ΔΕΔ-Μ στο Ρότερνταμ το 2016.
               
            
         Συνεργασία στον τομέα της ενέργειας
      
      Τα μέρη θα συνεργαστούν με σκοπό:
      
         Βραχυπρόθεσμες προτεραιότητες
      
      
                  —
               
               
                  Να ολοκληρωθεί η επίσημη προσχώρηση της Γεωργίας στη Συνθήκη για την ίδρυση της Ενεργειακής Κοινότητας ως συμβαλλόμενου μέρους, βάσει της Συμφωνίας Σύνδεσης.
               
            
                  —
               
               
                  Να υλοποιηθεί η συναφής νομοθεσία στους τομείς της ηλεκτρικής ενέργειας, των ανανεώσιμων πηγών ενέργειας, της ενεργειακής απόδοσης, του πετρελαίου, του φυσικού αερίου, της ενέργειας, του περιβάλλοντος, των στατιστικών που σχετίζονται με την ενέργεια και της αναζήτησης υδρογονανθράκων, σύμφωνα με τους όρους και τις προϋποθέσεις που προβλέπουν το πρωτόκολλο προσχώρησης στη Συνθήκη για την Ενεργειακή Κοινότητα και η Συμφωνία Σύνδεσης.
               
            
         Μεσοπρόθεσμες προτεραιότητες
      
      
                  —
               
               
                  Να γίνουν βήματα προς την ενοποίηση της ενεργειακής αγοράς της Γεωργίας με την αγορά της ΕΕ, και να ενισχυθούν η ενεργειακή ασφάλεια και η κανονιστική σύγκλιση της Γεωργίας μέσω της περαιτέρω υλοποίησης της συναφούς νομοθεσίας της ΕΕ, περιλαμβανομένου του συναφούς παράγωγου δικαίου, που εφαρμόζεται στη Γεωργία, βάσει της Συμφωνίας Σύνδεσης και των δεσμεύσεων της Ενεργειακής Κοινότητας και σύμφωνα με το χρονοδιάγραμμα για το οποίο έχει συμφωνήσει η Γεωργία σε αυτά τα πλαίσια.
               
            
                  —
               
               
                  Να υπάρξει συνεργασία για να προσελκυστεί διεθνής στήριξη για την ανάπτυξη βιώσιμης ενέργειας, μεταξύ άλλων από διεθνή ταμεία για το κλίμα και άλλα χρηματοπιστωτικά μέσα.
               
            
                  —
               
               
                  Να ενισχυθούν το δίκτυο υποδομών και οι ενεργειακές διασυνδέσεις της Γεωργίας, ιδίως:
                  
                              —
                           
                           
                              όσον αφορά την ηλεκτρική ενέργεια, να προωθηθούν το διασυνοριακό εμπόριο και οι διασυνδέσεις με γειτονικές χώρες και να ενισχυθεί το δίκτυο μεταφοράς της Γεωργίας,
                           
                        
                              —
                           
                           
                              όσον αφορά το φυσικό αέριο, να επεκταθούν οι κύριοι αγωγοί φυσικού αερίου και να διευκολυνθεί η επέκταση του αγωγού φυσικού αερίου του Νότιου Καυκάσου στο έδαφος της Γεωργίας, καθώς και να στηριχθούν/προωθηθούν άλλα έργα περιφερειακής σημασίας για τη μεταφορά φυσικού αερίου και πετρελαίου με σκοπό να διασφαλισθεί η μεταφορά ενεργειακών πόρων της Κασπίας στις δυτικές αγορές, καθώς και να διευκολυνθεί η ανάπτυξη υπόγειας αποθήκευσης φυσικού αερίου για να ενισχυθεί η ενεργειακή ασφάλεια στη Γεωργία.
                           
                        
            
         Περιβάλλον
      
      Τα μέρη θα συνεργαστούν με σκοπό:
      
         Βραχυπρόθεσμες προτεραιότητες
      
      
                  —
               
               
                  Να ενισχυθεί η περιβαλλοντική διακυβέρνηση με τη θέσπιση και υλοποίηση νέας νομοθεσίας στη Γεωργία όσον αφορά την εκτίμηση των περιβαλλοντικών επιπτώσεων, τη στρατηγική περιβαλλοντική εκτίμηση, την περιβαλλοντική ευθύνη, με διασφάλιση της πρόσβασης του κοινού σε πληροφορίες για το περιβάλλον και τη συμμετοχή του στη διαδικασία λήψης αποφάσεων, ώστε να λαμβάνουν μέρος σε αυτήν όλοι οι άμεσα ενδιαφερόμενοι, καθώς και με ενσωμάτωση του περιβάλλοντος σε άλλους τομείς πολιτικής και βελτίωση της ανταλλαγής πληροφοριών σχετικά με το περιβάλλον σύμφωνα με τις αρχές του ενιαίου συστήματος πληροφοριών για το περιβάλλον (ΕΣΠΠ).
               
            
                  —
               
               
                  Να εγκριθεί το 3ο εθνικό πρόγραμμα δράσης της Γεωργίας για το περιβάλλον (2017-2021).
               
            
                  —
               
               
                  Να εγκριθεί η εθνική στρατηγική διαχείρισης ραδιενεργών αποβλήτων.
               
            
         Μεσοπρόθεσμες προτεραιότητες
      
      
                  —
               
               
                  Να υλοποιηθεί το 3ο εθνικό πρόγραμμα δράσης της Γεωργίας για το περιβάλλον (2017-2021) σύμφωνα με το χρονοδιάγραμμά του.
               
            
                  —
               
               
                  Να υλοποιηθούν η εθνική στρατηγική διαχείρισης αποβλήτων και τα μέτρα που προβλέπονται στο σχέδιο δράσης 2016-2020.
               
            
                  —
               
               
                  Να συνεχιστεί η προσέγγιση της νομοθεσίας της Γεωργίας με το κεκτημένο της ΕΕ και να υλοποιηθούν οι διατάξεις των οδηγιών και των κανονισμών της ΕΕ όπως προβλέπεται στα σχετικά παραρτήματα της Συμφωνίας Σύνδεσης.
               
            
                  —
               
               
                  Να καταρτισθεί χάρτης πορείας για την επικύρωση και την υλοποίηση πολυμερών συμφωνιών για το περιβάλλον, μεταξύ άλλων της σύμβασης της ΟΕΕ/HE για την προστασία και τη χρήση των διασυνοριακών υδάτων και των διεθνών λιμνών και της σύμβασης της ΟΕΕ/HE για τις διασυνοριακές επιπτώσεις των βιομηχανικών ατυχημάτων. Να προωθηθούν οι προετοιμασίες για να γίνει η Γεωργία συμβαλλόμενο μέρος στη σύμβαση του Espoo και στο πρωτόκολλό της για τη στρατηγική περιβαλλοντική εκτίμηση.
               
            
         Κλιματική αλλαγή
      
      Τα μέρη θα συνεργαστούν με σκοπό:
      
         Βραχυπρόθεσμες προτεραιότητες
      
      
                  —
               
               
                  Να οριστικοποιηθεί και να εγκριθεί η αναπτυξιακή στρατηγική χαμηλών εκπομπών της Γεωργίας.
               
            
                  —
               
               
                  Να αρχίσει η υλοποίηση της συμφωνίας των Παρισίων για το κλίμα.
               
            
         Μεσοπρόθεσμες προτεραιότητες
      
      
                  —
               
               
                  Να επιτευχθεί η προσέγγιση της νομοθεσίας της Γεωργίας με ενωσιακές πράξεις και διεθνή νομοθετήματα όπως προβλέπουν η Συμφωνία Σύνδεσης και τα συναφή παραρτήματά της.
               
            
                  —
               
               
                  Να καταρτισθεί το επικαιροποιημένο έγγραφο Εθνικά Καθορισμένης Συνεισφοράς (NDC).
               
            
                  —
               
               
                  Να ενσωματωθεί η δράση για το κλίμα σε τομεακές πολιτικές και μέτρα και να ενισχυθεί η ικανότητα διαφορετικών αρχών να υλοποιούν δράσεις για το κλίμα σε διάφορους τομείς.
               
            
                  —
               
               
                  Να ενισχυθεί το πλαίσιο διαφάνειας της Γεωργίας για κλιματική δράση, ειδικότερα μέσω ενός εύρωστου εθνικού συστήματος παρακολούθησης και αναφοράς πολιτικών και μέτρων για το κλίμα και εκπομπών αερίων του θερμοκηπίου με βάση το πρότυπο της ΕΕ.
               
            
                  —
               
               
                  Να αναπτυχθεί η μακροπρόθεσμη αναπτυξιακή στρατηγική της Γεωργίας για χαμηλές εκπομπές αερίων του θερμοκηπίου μέχρι τα μέσα του αιώνα.
               
            
         Πολιτική προστασία
      
      Τα μέρη θα συνεργαστούν με σκοπό να ενισχύσουν την πρόληψη καταστροφών και τη σχετική ετοιμότητα και απόκριση. Για τον σκοπό αυτό, τα μέρη μεταξύ άλλων:
      
         Βραχυπρόθεσμες προτεραιότητες
      
      
                  —
               
               
                  Θα διερευνήσουν τρόπους να ορίσουν τα πλέον κατάλληλα στοιχεία συνεργασίας σε σχέση με το προφίλ κινδύνου, το νομοθετικό και το οργανωτικό πλαίσιο της Γεωργίας, π.χ. μέσω διμερών διοικητικών ρυθμίσεων ή επιστολών προθέσεων.
               
            
                  —
               
               
                  Θα επιτύχουν πρόοδο όσον αφορά την εκπόνηση εκτίμησης και χαρτογράφησης του κινδύνου καταστροφών σε εθνική κλίμακα και θα στηρίξουν, όπου απαιτείται, την ανάπτυξη του ηλεκτρονικού άτλαντα περιφερειακών κινδύνων (ERRA) και θα διασφαλίσουν την αποτελεσματική χρήση του σε εθνικό και περιφερειακό επίπεδο.
               
            
         Μεσοπρόθεσμες προτεραιότητες
      
      
                  —
               
               
                  Θα διασφαλίσουν αποτελεσματική επικοινωνία σε 24ωρη βάση, περιλαμβανομένης της έγκαιρης προειδοποίησης και της ανταλλαγής πληροφοριών για καταστάσεις έκτακτης ανάγκης μεγάλης κλίμακας που επηρεάζουν την ΕΕ και τη Γεωργία, καθώς και τις τρίτες χώρες στις οποίες τα μέρη παρεμβαίνουν για την αντιμετώπιση καταστροφών.
               
            
                  —
               
               
                  Θα διευκολύνουν την αμοιβαία συνδρομή σε περίπτωση σοβαρών καταστάσεων έκτακτης ανάγκης, κατά περίπτωση και με την επιφύλαξη της διαθεσιμότητας επαρκών πόρων.
               
            
                  —
               
               
                  Θα προωθήσουν την υιοθέτηση και υλοποίηση των κατευθυντήριων γραμμών της ΕΕ για τη στήριξη του κράτους υποδοχής.
               
            
                  —
               
               
                  Θα βελτιώσουν τη βάση γνώσεων σχετικά με τους κινδύνους καταστροφών ενισχύοντας της συνεργασίας για την προσβασιμότητα και τη συγκρισιμότητα δεδομένων.
               
            
                  —
               
               
                  Θα επιτύχουν πρόοδο όσον αφορά την εκπόνηση εκτίμησης και χαρτογράφησης του κινδύνου καταστροφών σε εθνική κλίμακα και θα στηρίξουν, όπου απαιτείται, την ανάπτυξη του ηλεκτρονικού άτλαντα περιφερειακών κινδύνων (ERRA) και θα διασφαλίσουν την αποτελεσματική χρήση του σε εθνικό επίπεδο.
               
            
                  —
               
               
                  Θα ξεκινήσουν την επέκταση του ευρωπαϊκού συστήματος προειδοποίησης για τις πλημμύρες (EFAS) του Copernicus στη Γεωργία σε συνεργασία με το Κοινό Κέντρο Ερευνών της Ευρωπαϊκής Επιτροπής.
               
            
                  —
               
               
                  Θα βελτιώσουν την πρόληψη και την ετοιμότητα για βιομηχανικές και τεχνολογικές καταστροφές προκαλούμενες από φυσικούς κινδύνους (NATECH).
               
            
                  —
               
               
                  Θα καθιερώσουν διάλογο για τις πολιτικές πτυχές της πρόληψης καταστροφών, της ετοιμότητας και της αντίδρασης σε αυτές, με την ανταλλαγή βέλτιστων πρακτικών και τη διοργάνωση κοινής κατάρτισης, ασκήσεων, επισκέψεων μελέτης, εργαστηρίων και συνεδριάσεων για την ανταλλαγή διδαγμάτων από πραγματικές καταστάσεις ή ασκήσεις έκτακτης ανάγκης.
               
            2.8   Κινητικότητα και διαπροσωπικές επαφές
      
      
         Συνεργασία στους τομείς της έρευνας, της τεχνολογικής ανάπτυξης και της καινοτομίας
      
      Τα μέρη θα συνεργαστούν με σκοπό:
      
         Βραχυπρόθεσμες προτεραιότητες
      
      
                  —
               
               
                  Να αναπτυχθούν όραμα και στρατηγική για το σύστημα επιστημονικής και τεχνικής πληροφόρησης (ΕΤΠ) της Γεωργίας εντός του Ευρωπαϊκού Χώρου Έρευνας, με τη συμμετοχή φορέων χάραξης πολιτικής, της ακαδημαϊκής και ερευνητικής κοινότητας, επιχειρηματιών και των ηγετών της κοινωνίας των πολιτών.
               
            
                  —
               
               
                  Να στηριχθούν η ανάπτυξη και η υλοποίηση πολιτικής για την καινοτομία, περιλαμβανομένου του κανονιστικού πλαισίου και των υποδομών για καινοτομία.
               
            
         Μεσοπρόθεσμες προτεραιότητες
      
      
                  —
               
               
                  Να μεγιστοποιηθούν τα οφέλη για τη Γεωργία από τη σύνδεσή της στο πρόγραμμα «Ορίζων 2020».
               
            
                  —
               
               
                  Να ενθαρρυνθεί η συμμετοχή στο πλαίσιο του προγράμματος έρευνας και κατάρτισης της Ευρατόμ, το οποίο συμπληρώνει το πρόγραμμα «Ορίζων 2020», ιδίως στον τομέα της πυρηνικής ασφάλειας και της προστασίας από την ακτινοβολία, βάσει ανταγωνιστικών προσκλήσεων υποβολής προτάσεων.
               
            
                  —
               
               
                  Να ενισχυθούν οι ανθρώπινοι, υλικοί και θεσμικοί πόροι με στόχο να βελτιωθούν οι ικανότητες έρευνας και καινοτομίας.
               
            
         Εκπαίδευση, κατάρτιση και νεολαία
      
      Τα μέρη θα συνεργαστούν για τον συνολικό εκσυγχρονισμό και τη μεταρρύθμιση των συστημάτων της Γεωργίας για την εκπαίδευση, την κατάρτιση και τη νεολαία, ιδίως ώστε:
      
         Μεσοπρόθεσμες προτεραιότητες
      
      
                  —
               
               
                  Να διεξαχθούν κοινές εργασίες και ανταλλαγές με σκοπό να προωθηθεί η περαιτέρω ενσωμάτωση της Γεωργίας στον ευρωπαϊκό χώρο τριτοβάθμιας εκπαίδευσης στο πλαίσιο της προσχώρησής της στη διαδικασία της Μπολόνια, μεταξύ άλλων με την ενίσχυση ανεξάρτητου συστήματος διασφάλισης ποιότητας προσανατολισμένου στην ανάπτυξη, με την προώθηση της ενεργού συμμετοχής των άμεσα ενδιαφερομένων και της κοινωνίας των πολιτών στις διαδικασίες μεταρρύθμισης και ενισχύοντας τη συνεργασία πανεπιστημίου-αγοράς εργασίας για μεγαλύτερη απασχολησιμότητα των αποφοίτων.
               
            
                  —
               
               
                  Να προωθηθούν η ακαδημαϊκή συνεργασία, η ανάπτυξη ικανοτήτων και η κινητικότητα σπουδαστών και προσωπικού μέσω του προγράμματος Erasmus+, καθώς και η κινητικότητα, η εξέλιξη, η σταδιοδρομία και η κατάρτιση ερευνητών μέσω των δράσεων Marie Skłodowska-Curie.
               
            
                  —
               
               
                  Να ενθαρρυνθεί η υιοθέτηση μιας στρατηγικής προσέγγισης της επαγγελματικής εκπαίδευσης και κατάρτισης με σκοπό να προσαρμοστεί το σύστημα επαγγελματικής εκπαίδευσης και κατάρτισης της Γεωργίας προς τον εκσυγχρονισμό των δομών επαγγελματικής εκπαίδευσης και κατάρτισης της ΕΕ, όπως επιδιώκεται μέσω της διαδικασίας της Κοπεγχάγης και των πράξεών της και με σεβασμό της αρχής των ίσων ευκαιριών.
               
            
                  —
               
               
                  Να ενισχυθεί μια στρατηγική προσέγγιση της πολιτικής για τη νεολαία και να βελτιωθούν οι ανταλλαγές και η συνεργασία στον τομέα της άτυπης εκπαίδευσης για νέους και νέους εργαζόμενους, ως μέσο για να προωθηθεί το διαπολιτισμικός διάλογο και να στηριχθεί η κοινωνία των πολιτών, μεταξύ άλλων μέσω του σκέλους του Erasmus+ για τη νεολαία.
               
            
                  —
               
               
                  Να διασφαλισθεί το δικαίωμα στην εκπαίδευση για όλα τα παιδιά και τα νεαρά άτομα, περιλαμβανομένων των ατόμων με ειδικές εκπαιδευτικές ανάγκες, και να γίνουν περαιτέρω βήματα για να προαχθεί η πρωτοβάθμια και δευτεροβάθμια εκπαίδευση.
               
            
         Συνεργασία στον τομέα του πολιτισμού
      
      Τα μέρη:
      
                  —
               
               
                  Θα προωθήσουν την υλοποίηση της σύμβασης της UNESCO του 2005 για την προστασία και την προώθηση της πολυμορφίας των πολιτιστικών εκφράσεων.
               
            
                  —
               
               
                  Θα συνεργαστούν για την ανάπτυξη μιας πολιτιστικής πολιτικής χωρίς αποκλεισμούς στη Γεωργία και για τη διατήρηση και αξιοποίηση της πολιτιστικής και φυσικής κληρονομιάς με σκοπό να ενισχυθεί η κοινωνικοοικονομικής ανάπτυξης.
               
            
                  —
               
               
                  Θα προωθήσουν τη συμμετοχή γεωργιανών φορέων από το χώρο του πολιτισμού και των οπτικοακουστικών μέσων σε προγράμματα πολιτισμικής-οπτικοακουστικής συνεργασίας, ιδίως στο πρόγραμμα «Δημιουργική Ευρώπη».
               
            
         Συνεργασία στον τομέα των οπτικοακουστικών μέσων και των μέσων ενημέρωσης
      
      Τα μέρη θα συνεργαστούν για να προετοιμάσουν την υλοποίηση του κεκτημένου της ΕΕ που αναφέρεται στα σχετικά παραρτήματα της Συμφωνίας Σύνδεσης και να στηρίξουν τη Γεωργία στα εξής:
      
         Μεσοπρόθεσμες προτεραιότητες
      
      
                  —
               
               
                  Προσπάθειες για ενίσχυση της ανεξαρτησίας και του επαγγελματισμού των μέσων ενημέρωσης σύμφωνα με τα σχετικά ευρωπαϊκά πρότυπα και εναρμόνιση της νομοθεσίας στον οπτικοακουστικό τομέα με το κεκτημένο της ΕΕ, όπως προβλέπει η Συμφωνία Σύνδεσης, μεταξύ άλλων με την ανταλλαγή απόψεων για την πολιτική στον οπτικοακουστικό τομέα, τα σχετικά διεθνή πρότυπα και τη συνεργασία για την καταπολέμηση του ρατσισμού και της ξενοφοβίας.
               
            
                  —
               
               
                  Ανταλλαγή βέλτιστων πρακτικών και η θεώρηση της ελευθερίας των ΜΜΕ, της πολυφωνίας των ΜΜΕ, της αποποινικοποίησης της δυσφήμισης, της προστασίας των δημοσιογραφικών πηγών και της πολιτιστικής πολυμορφίας ως πτυχών των ΜΜΕ μέσω τακτικού διαλόγου.
               
            
                  —
               
               
                  Ενίσχυση της ικανότητας και της ανεξαρτησίας των ρυθμιστικών αρχών/φορέων για τα μέσα ενημέρωσης.
               
            
         Περιφερειακή ανάπτυξη και συνεργασία σε περιφερειακό επίπεδο
      
      Τα μέρη θα συνεργαστούν στο πλαίσιο των πολιτικών περιφερειακής ανάπτυξης, και του διαλόγου ΕΕ-Γεωργίας για την περιφερειακή πολιτική, ενόψει των προσπαθειών της Γεωργίας με σκοπό:
      
         Βραχυπρόθεσμες προτεραιότητες
      
      
                  —
               
               
                  Να ολοκληρωθεί επιτυχώς η υλοποίηση του Προγράμματος Περιφερειακής της Ανάπτυξης 2015-2017, μεταξύ άλλων μέσω θέσπισης μηχανισμών αποτελεσματικού διοργανικού συντονισμού και πολυεπίπεδης διακυβέρνησης.
               
            
                  —
               
               
                  Να προετοιμασθεί διάδοχο πολυετές πρόγραμμα, που να περιλαμβάνει δυνητικές επενδύσεις σε τομείς όπως η καινοτομία και οι μ-με, με σκοπό να οικοδομηθεί βιώσιμη ανάπτυξη για όλες τις περιφέρειες της Γεωργίας.
               
            
         Μεσοπρόθεσμες προτεραιότητες
      
      
                  —
               
               
                  Να στηριχθούν περαιτέρω οι αρχές για να ενισχυθούν οι προσπάθειες πολυεπίπεδης διακυβέρνησης και ανάπτυξης ικανοτήτων των διοικήσεων σε υποεθνικό επίπεδο και άλλων εργαλείων περιφερειακής ανάπτυξης.
               
            
                  —
               
               
                  Να στηριχθούν ολοκληρωμένες πολυμερείς δράσεις για την εδαφική ανάπτυξη της Γεωργίας, όπως για παράδειγμα στους τομείς του χωροταξικού σχεδιασμού, της διαχείρισης των υδάτων και των αποβλήτων, του οδικού δικτύου, της ηλεκτρικής ενέργειας και άλλων βασικών υποδομών, της διαφοροποίησης της αγροτικής οικονομίας, του τουρισμού και της επιχειρηματικής ανάπτυξης.
               
            
                  —
               
               
                  Να αναπτυχθούν περαιτέρω η θεματική συνεργασία και η ανταλλαγή πληροφοριών, μεταξύ άλλων με την αξιοποίηση της κοινής δήλωσης σχετικά με το διάλογο για την περιφερειακή πολιτική μεταξύ της Ευρωπαϊκής Επιτροπής και της κυβέρνησης της Γεωργίας·
               
            
         Συμμετοχή σε οργανισμούς και προγράμματα της ΕΕ
      
      Τα μέρη:
      
         Μεσοπρόθεσμες προτεραιότητες
      
      
                  —
               
               
                  Θα επισκοπήσουν την υλοποίηση του πρωτοκόλλου για τη συμμετοχή στα προγράμματα της ΕΕ με βάση την πραγματική συμμετοχή της Γεωργίας σε συγκεκριμένα προγράμματα της ΕΕ.
               
            
         Ενημέρωση του κοινού και προβολή
      
      Τα μέρη θα συνεργαστούν για να εξασφαλίσουν μια καλά τεκμηριωμένη συζήτηση, μεταξύ άλλων με το ευρύ κοινό και τους πολίτες της Γεωργίας, σχετικά με τις ευκαιρίες και τις συνέπειες της προσέγγισης της Γεωργίας με την ΕΕ, περιλαμβανομένης της Ατζέντας Σύνδεσης και ειδικά της ΕΟΖΕΣ.
      
         (1)  Τα κράτη μέλη της ΕΕ που καλύπτονται από την απαλλαγή από την υποχρέωση θεώρησης είναι:
      
                  —
               
               
                  τα κράτη μέλη της ΕΕ που συμμετέχουν στον Χώρο Σένγκεν: Αυστρία, Βέλγιο, Γαλλία, Γερμανία, Δανία, Ελλάδα, Εσθονία, Ιταλία, Ισπανία, Κάτω Χώρες, Λετονία, Λιθουανία, Λουξεμβούργο, Μάλτα, Ουγγαρία, Πολωνία, Πορτογαλία, Σλοβακία, Σλοβενία, Σουηδία, Τσεχική Δημοκρατία και Φινλανδία,
               
            
                  —
               
               
                  τα κράτη μέλη της ΕΕ που δεν εφαρμόζουν ακόμη πλήρως το κεκτημένο του Σένγκεν (εκείνα που δεν συμμετέχουν ακόμη στον Χώρο Σένγκεν χωρίς εσωτερικά σύνορα): Βουλγαρία, Κροατία, Κύπρος και Ρουμανία.
               
            
         (2)  Κανονισμός (ΕΕ) αριθ. 2017/371 του Ευρωπαϊκού Κοινοβουλίου και του Συμβουλίου, της 1ης Μαρτίου 2017, για την τροποποίηση του κανονισμού (ΕΚ) αριθ. 539/2001 του Συμβουλίου της 15ης Μαρτίου 2001 περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 61 της 8.3.2017, σ. 1).